"Prezidentin bu bəyanatı Ermənistana verilmiş xəbərdarlıq mesajı kimi qəbul olunmalıdır" - Politoloq\n14 Yanvar, 13:13\n“Prezidentin müsahibəsində çoxlu sayda mesajlar var idi və bu mesajlar həm Ermənistana, həm ATƏT Minsk Qrupuna, həm də Rusiyaya ünvanlanmışdı”.\nBu sözləri Axeber.az-a açıqlamasında politoloq Yusif Bağırzadə Azərbaycan Respublikasının Prezidenti cənab İlham Əliyevin yanvarın 12-də yerli televiziya kanallarına müsahibəsində səsləndirdiyi fikirləri şərh edərkən deyib.\nO bildirib ki, Prezident İlham Əliyev müsahibəsində bir çox mühüm məsələləri əhatə edən sualları cavablandırıb: “Bu və ya digər əhəmiyyətli məsələlərlə bağlı ölkəmizin mövqeyinin birbaşa Prezidentin dilindən səsləndirilməsi olduqca vacibdir. Belə ki, müharibənin hərbi fazası başa çatsa da, informasiya müharibəsi hələ də davam edir və belə bir vəziyyətdə aparılan informasiya müharibəsinin də, diplomatik müstəvidə verilən mücadilənin də başında məhz Prezidentin dayanması bütün sahələr üzrə qələbənin təmin edilməsində mühüm rol oynayır. Prezidentin müsahibəsində çoxlu sayda mesajlar var idi və bu mesajlar həm Ermənistana, həm ATƏT-in Minsk Qrupuna, həm də Rusiyaya ünvanlanmışdı. Prezident müsahibədə Ermənistana mesaj olaraq Azərbaycanın sülh müqaviləsi ilə bağlı təklifinin ölkələrin bir-birinin ərazi bütövlüyünü tanımağından keçdiyini və Azərbaycanın bu istiqamətdə addımlar atmağa hazır olduğunu bildirdi. Amma eyni zamanda onu da bildirdi ki, bizim təkliflərimiz daimi deyil və Ermənistan bu istiqamətdə konkret addımlar atmasa, nəticəsi Ermənistan üçün ağır olacaq. Prezident haqlı olaraq onu da qeyd etdi ki, sülh müqaviləsinin imzalanmasından sonra belə arxayın olmaq olmaz, çünki bu müqavilə gələcəkdə istənilən an Ermənistan üçün sadəcə kağız parçası ola bilər. Bu baxımdan Prezidentin “heç vaxt unutmamalıyıq ki, biz hansı qonşu ilə qonşuluqda yaşayırıq” ifadəsi həm Ermənistan hakimiyyətinə, həm də erməni toplumuna verilmiş ən düzgün qiymət idi”.\nPolitoloqun sözlərinə görə, Prezidentin bu mövqeyi Ermənistan hakimiyyətinin verdiyi vədlərə və götürdüyü öhdəliklərə sadiq olmamasından qaynaqlanır: “Odur ki, beynəlxalq birliyin də, regionda sabitlik və sülh istəyən ayrı-ayrı dövlətlərin də indiki mərhələdə vəzifəsi Ermənistanı sülhə məcbur etməkdən ibarət olmalıdır. Bizim ölkə olaraq vəzifəmiz isə hətta sülh müqviləsindən sonra belə ayıq-sayıq olmaq, hərbi patensialı daha gücləndirmək və erməni revanşistlərinin yenidən baş qaldıracağı halda onların başını əzməyə hazır olmaqdan ibarət olmalıdır”.\n“Daha sonra Prezident son günlərdə baş vermiş erməni təxribatlarına da toxunaraq bu təxribatların arxasında ermənilərin haradansa dəstək almaq ümidlərinin olduğunu bildirdi. Doğrudan da son erməni təxribatı Qazaxıstan hadisələrindən sonraya təsadüf edir və ermənilər düşünürlər ki, indi vəziyyəti yenidən gərginləşdirməklə KTMT-nin dəstəyinə ümid edə bilərlər. Elə KTMT-nin son toplantısında Paşinyanın 44 günlük ikinci Qarabağ savaşına toxunaraq müharibə zamanı bölgədə çoxlu sayda terrorçuların olması ilə bağlı sərsəmləmələri də bunu deməyə əsas verir ki, Ermənistan hakimiyyəti indiki mərhələdə, yəni KTMT-yə sədrlik etdikləri dönəmdə bu qurumun imkanlarından maksimum səviyyədə faydalanmaq istəyir. Prezidentin “onlar unutmamalıdırlar ki, İkinci Qarabağ müharibəsindəki kimi, kimin onlara yardım edəcəyindən asılı olmayaraq, biz istədiyimizə nail olacağıq və heç kim bizi dayandıra bilməz” bəyanatı da məhz bu cür təxribatçı hərəkətlərlə bağlı Ermənistana verilmiş xəbərdarlıq mesajı kimi qəbul olunmalıdır. Prezident açıq mətnlə dedi ki, əgər bizə qarşı hər hansı bir təhlükə hiss etsək, o təhlükə yerindəcə məhv ediləcək”, - deyə Y.Bağırzadə qeyd edib\nO, Prezidentin müsahibəsində digər diqqət çəkən məqamın Rusiya sülhməramlılarının fəaliyyəti ilə bağlı olduğunu deyib: “Onların fəaliyyətində qıcıq doğuran məqamlara toxunan Prezident qanunsuz səfərlərlə bağlı danışarkən buna mütəamdi olaraq etirazların bildirildiyini qeyd etdi. Rusiya tərəfinin Valeri Pekresin son qanunsuz səfəri ilə bağlı “biz görməmişik, bilməmişik, diqqətdən kənarda olub” cavabının inandırıcı olmadığını deyən Prezident Laçın dəhlizində nə baş verdiyindən Azərbaycanın tam olaraq xəbərdar olduğunu dedi. Rusiya sülhməramlılarının nəzarət zonasında olan ərazilərlə bağlı digər maraqlı fakt isə hal-hazırda həmin ərazilərdə vur-tut 27 min erməninin olması ilə bağlı oldu. Prezident bu məsələyə də toxunaraq, Xankəndinə və Rusiya sülhməramlı qüvvələrinin nəzarətində olan digər yerlərə gələnlərin sayı ilə gedənlərin sayı arasında böyük fərq olduğunu bildirdi. Prezident hətta gedən maşınların 91 faizinin, qayıdan maşınların isə 46 faizinin yoxlanılmadığını dedi ki, bu da orada olan Rusiya qüvvələrinin faktiki olaraq çıxışa məhdudiyyətlər tətbiq etməsi ilə bağlıdır. Yəni Rusiyanın fəaliyyəti ermənilərin həmin əraziləri tərk etməsinə yol verməməyə hesablanıb. Prezidentin bu dərəcədə dəqiq rəqəmlərlə çıxış etməsi də həmdə Rusiyaya ünvanlanmış mesajdır ki, biz onsuz da hər şeyi görürük və sizin fəaliyyətinizi də izləyirik”.\nPolitoloq daha bir mesajın isə ATƏT Minsk Qrupuna ünvanlandığını diqqətə çatdırıb: ““ATƏT-in Minsk qrupu Dağlıq Qarabağ münaqişəsi ilə məşğul olmamalıdır, çünki bu münaqişə həll olunub” deyən Prezident ATƏT Minsk Qrupunun da bu reallığı qəbul etməli olduğunu bildirdi. Prezident tamamilə açıq şəkildə bildirdi ki, onların bundan sonra Qarabağ məsələsi ilə məşğul olmasına biz Azərbaycan olaraq imkan verməyəcəyik. Prezident belə bir bəyanatla çıxış etməkdə tamamilə haqlıdır. Çünki münaqişə tərəflərindən biri olaraq əgər biz münaqişə həll olunub deyiriksə, demək ki, burada vasitəçiliyə də yer qalmır. Mən hələ onların 30 illik fəaliyyətsizliyi və keçən müddət ərzində münaqişənin nizamlanması istiqamətində hər hansı bir addım atmadıqlarını demirəm”.


Parlament seçkilərində jurnalistlərin maarifləndirilməsinə dair kitablar çap edilib\n18-09-2010 / 03:20\nAzərbaycanda keçiriləcək Parlament seçkisində jurnalistlərin maarifləndirilməsinə dair kitablar çap edilib.\nBu gün Mətbuat Şurasında Avropa Şurasının Azərbaycan nümayəndəliyi ilə birgə əməkdaşlığı çərçivəsində nəşr edilən "Media və seçkilər", "Seçkilərin ədalətli və balanslı işıqlandırılması" adlı kitabçaların təqdimatı keçirilib.\nBu kitablarda peşəkar jurnalistlərin hüquqları kimi müəyyən öhdəlikləri var.\nTədbirdə çıxış edən Mətbuat Şurasının sədri Əflatun Amaşov bildirib ki, seçkilər hər bir xalq, millət üçün taleyüklü məsələlərdəndir. Proses zamanı hər bir vətəndaş qrupunun üzərinə məsuliyyət düşür. Medianın və jurnalistlərin üzərinə düşən məsuliyyət isə xüsusilə böyükdür. Onlar seçkinin gedişi, namizədlərin platformaları barədə cəmiyyəti operativ və obyektiv işıqlandırmalı, tərəfsiz olmalıdırlar.\nAvropa Şurasının Azərbaycandakı xüsusi nümayəndəsi Veronika Kotek kitabların nəşrinin Azərbaycanda noyabrda baş tutacaq Parlament seçkisinə dəstək üçün Avropa Şurasının Fəaliyyət Planı çərçivəsində reallaşdırıldığını deyib.\nƏsas öhdəliklər kimi ədalətlilik, qərəzsizlik və tərəfsizlik Avropa Şurasının nümayəndəsi tərəfindən önə çəkildi. Medianın cəmiyyətdəki yeri və roluna toxunan xanım Kotek bu rolun özünü xüsusilə seçkilər zamanı göstərdiyini vurğulayıb.\nAzərbaycanda parlament seçkiləri 7 noyabr 2010-cu il tarixinə təyin edilib. Bundanəvvəlki seçkilər 2005-ci ilin noyabr ayında keçirilib. Azərbaycanda Parlament seçkiləri majoritar sistem üzrə 125 seçki dairəsində aparılır. Sentyabrın 3-də seçkilərə rəsmi start verilib.\n“Veb-kamera”lar sınaqdan keçirilib\nMedianın özünütənzimlənməsi-nə aid kitabın təqdimatı olub\n“Parlament seçkiləri onlayn mediada” mövzusunda seminar keçirilib\nAzərbaycanda parlament seçkilərində “Elektron səsvermə” sistemindən istifadə olunacaq\n“Jurnalistlər üçün düşərgə” adlı təlim kursunun açılışı keçirilib\nMedia ilə bağlı kitabların təqdimat mərasimi keçiriləcək\nBU GECƏ TƏBLİĞAT-TƏŞVİQAT KAMPANİYASINA START VERİLƏCƏK\nƏflatun Amaşov Avropa Mətbuat Şuraları Alyansının XII toplantısına qatılacaq\n“Jurnalistlərin peşə davranışı qaydaları”nın yeni variantı təqdim olundu\nBakıda ifadə və media azadlığına dair təqdimat olacaq\nİsveçə gedəcək jurnalistlərin adı açıqlandı (SİYAHI)\nStrasburqda Azərbaycan markalarının təqdimatı keçirilib


IDEA Kampaniyası Beynəlxalq Təhsil üzrə Amerika Şurasında “Yer kürəsi uşaqların gözü ilə” Beynəlxalq fotomüsabiqəsinin təqdimatını keçirmişdir\nHeydər Əliyev Fondunun vitse-prezidenti Leyla Əliyeva tərəfindən 2011-ci il iyulun 12-də başladılmış IDEA (Ətraf Mühitin Qorunması naminə Beynəlxalq Dialoq) Kampaniyası öz fəaliyyətini təşviq etməklə yanaşı, ətraf mühit məsələlərinə həssas yanaşan tərəfdarlarının sayını artırmaqda davam edir.\nBununla əlaqədar olaraq, iyulun 25-də IDEA Kampaniyasının nümayəndələri tərəfindən Beynəlxalq təhsil üzrə Amerika Şurasında ABŞ-ın Gənc Liderlik Proqramının iştirakçıları üçün kampaniyanın reallaşdırdığı "Yer kürəsi uşaqların gözü ilə" Beynəlxalq fotomüsabiqəsinin təqdimatı keçirilmişdir.\nIDEA Kampaniyasından AzərTAc-a bildirmişlər ki, təqdimat zamanı amerikalı yeniyetmələr İDEA-nın yaranma tarixi, məqsəd və hədəfləri haqqında məlumatlandırılmışlar.\nABŞ-ın 25-ə yaxın müxtəlif ştatlarından olan yeniyetmələr IDEA Kampaniyasına böyük maraq göstərmiş və görüş zamanı məmnuniyyətlə kampaniyaya qoşulmaq haqqında niyyətlərini bildirmişlər. Bundan əlavə, yeniyetmələr "Yer kürəsi uşaqların gözü ilə" Beynəlxalq fotomüsabiqəsində iştirak etmək üçün qoyulan şərtlər haqqında daha ətraflı məlumat aldıqdan sonra kampaniyanın nümayəndələrinə birmənalı olaraq müsabiqəyə qatılacaqlarını da çatdırmışlar.\nAzərbaycan.- 2012.- 26 iyul.- S. 6.


Turizm Bələdçiləri VÖEN ilə fəaliyyəti - ATGA\n09:39 29 Sentyabr 2021\nTurizm Bələdçiləri VÖEN ilə fəaliyyəti\nAzərbaycan Turizm Bələdçiləri Assosiasiyası bələdçilərin VÖEN ilə fəaliyyətinin təşviq olunması üçün iki günlük onlayn tədbir təşkil edib. Tədbir sentyabr ayının 28-i və 29-u tarixlərində baş tutub.\nSentyabrın 28-nə planlaşdırılmış tədbirin birinci hissəsində Azərbaycan Turizm Bələdçiləri Assosiasiyası və Azərbaycan Turizm Agentlikləri Assosiasiyası arasında daha öncə imzalanmış anlaşma memorandumuna əsasən iki assosiasiya arasında onlayn görüş baş tutdu.\nTədbirə müxtəlif turizm agentliklərinin nümayəndələri qatılmışdı. Görüşün məqsədi bələdçilərin və agentliklərin fəaliyyətlərini tənzimləmək və inkişaf etdirmək idi.\nBaşlanğıcında ATBA-nın sədri Tural Musayev çıxış edərək, assosiasiya və bələdçilərin fəaliyyəti haqqında iştrakçıları məlumatlandırdı. Daha sonra ATAA-nın icraçı direktoru Əli İsrafilov agentliklərin nümayəndələrinə ATAA və ATBA arasında imzalanan anlaşma memorandumunun mahiyyəti və ondan irəli gələn öhdəliklər barədə məlumat paylaşdı.\nOnlayn görüşün sonunda sual-cavab sessiyası baş tutdu. Sessiya zamanı Tural Musayev və Əli İsrafilov turizm agetnliklərinin nümayəndələrinin suallarını cavablandırdılar. Müzakirə zamanı mövcud problemlərin, həmçinin bələdçilərin VÖEN ilə fəaliyyətlərinin təşviqi məsələsinə də toxunuldu.\n29 sentyabr tarixində ATBA-nın təşkilatçılığı və Azərbaycan Respublikası İqtisadiyyat Nazirliyi yanında Dövlət Vergi Xidmətinin nümayəndələrinin iştrakı ilə tədbirin ikinci hissəsi baş tutdu. Tədbir turizm bələdçilərinin VÖEN ilə fəaliyyətinə həsr olunmuşdu.\nTədbirdə Asan İmza, VÖEN və E-qaimə eldə edilməsi üçün videoçarxlar nümayiş etdirildi. Daha sonra Dövlət Vergi Xidmətinin nümayəndəsi ilə VÖEN ilə əmək fəaliyyətinin üstünlükləri barədə müzakirə baş tutdu. Onlayn görüş sual-cavab sessiyasından sonra tamamlandı. Suallar arasında illik vergi hesabatlarının harada verə biləcəkləri və bunun haqqında təlimatlandırıcı video olub olmaması və bələdçi olaraq bir müddət ərzində fəalliyyət göstərmədiyi halda verg, siğorta və DSMF ödəmələrini etmələrini edib-etməmələri barədə var idi.\nOnlayn elektron qaimə fakturanın edilməsi və göndərilməsi prosesi - https://youtu.be/E_raDOVT0LQ\nŞəhadətnamə dublikatının alınması təlimatı - https://youtu.be/ljSmY4GHy2I\nVÖEN-in açılması və ASAN imzanın alıması təlimatı - https://youtu.be/Ktry0d6SC6s


"Galatasaray"ın yeni baş meşqçisi kim olacaq? – MÜZAKİRƏ - Azadlıq Xeber\n"Galatasaray"ın yeni baş meşqçisi kim olacaq? – MÜZAKİRƏ\n21.11.2015 / 11:03 xeber – Baş məşqçi Hamza Hamzaoğlunun vəzifəsindən uzaqlaşdırılmasından sonra məşqçisiz qalan "Galatasaray" klubunun prezidenti Dursun Özbək yeni baş məşqçi axtarışları ilə bağlı açıqlana verib. O, bildirib ki, aktiv axtarışlara bu gündən start veriləcək.\n"Türk Telekom Arena"da İdarə Heyətinin iclasından sonra jurnalistlərin qarşısına çıxan Dursun Özbək deyib ki, Hamza Hamzaoğlunun ayrılmasından sonra yaranmış vəziyyəti müzakirə edilsə də, heç bir konkret qərar qəbul olunmayıb.\nKlub prezidenti əlavə edib ki, yeni baş məşqçi axtarışları uzun çəkməyəcək. Dursun Özbək Mustafa Dənizli ilə razılıq əldə olunması barədə xəbərləri təkzib edib:\n"Mustafa Dənizli Türkiyə üçün dəyərlidir. Çox önəmli, hər bir komandanın istəyəcəyi bir baş məşqçidir. Amma yeni baş məşqçi üçün heç kimlə təmasımız, danışığımız olmayıb".\nDursun Özbək bildirib ki, baş məşqçi postuna həm yerli, həm də əcnəbi mütəxəssis gətirilə bilər. Bununla bağlı yekun qərar bu gündən başlayan axtarışların gedişində veriləcək.


15 Fevral 2014 15:13\n40 yaşından sonra isə hər 4 qadından birində, normal cinsəl həyatı və heç bir sağlamlıq problemi olmamasına baxmayaraq, hamilə qalmama şansı artır. Hamilə qalmaq asan görünsə də, bəlli yaşlarda risklidir. Hamilə qalmaq istəyən hər qadının bilməli olduğu şeylər var. Həm özünüzün, həm körpənin sağlamlığı üçün uyğun yaşın hansı olduğunu bilməkdə fayda var.\nHamiləlik üçün ən ideal yaş 20 ilə 32 yaş arasıdır. Bu yaşlar ən təhlükəsiz yaşlardır. Bu dönəmdə qadınlar aybaşını normal keçirdiyi üçün yumurtalama da daha asan olduğu üçün hamilə qalmaq şansı yüksəkdir. 20 ilə 24 yaş arası qadınların qorumasız cinsəl əlaqə sonrası hamilə qalması 20 faizdir. 20 yaşlı qadınların yüksək təzyiq yaşama ehtimalı çox yüksəkdir. Ancaq bu yaşlarda təzyiqin yoxlanılması vacibdir. Ən azından ayda bir dəfə. Bu yaşlarda uşağın düşmə ehtimalı 9 faizdir. Yəni, çox nadir hallarda qadınlar öz körpələrini itirir. Hamiləlik gecikdikcə uşağı itirmək ehtimalı artır.\nHamiləlik nə qədər ideal yaşlarda olarsa, uşağın düşmə ehtimalı az olar. 35 yaşdan sonra hamiləlik risklidir. Bu riks 38 yaşından etibarən ciddi miqdarda artar. Bu ehtimal 20 yaşlardaki analarda mində bir olduğu halda, 35 yaşlı analarda mində 3, 40 yaşında isə yüzdə bir olur. Bunun səbəbi irəli yaşlarda yumurtaların yaşlanması və illər keçdikcə bir çox zərərli maddələrə, infeksiyalara yaxalanmasıdır. Gec yaşda hamiləlik riskli olduğu kimi, erkən yaşlarda da hamiləlik riskli olur.\nTürkiyənin qadın portallarından biri övlad sahibi olmaq üçün hansı yaşın ideal olması ilə bağlı sorğu keçirib. Bu araşdırmada 2846 nəfər iştirak edib. Araşdırmanın nəticələrinə görə, kişilər erkən yaşda ata olmağın əleyhinədir. Qadınların çoxu ana olmaq üçün 25-30 yaş arasının ideal olduğuna inanır.\nÖvlad sahibi olmaq üçün 31-35 yaş arası kişilərin 47 faizi ata olmağı azrulayır, qadınların isə 23 faizi ana olmağa hazır olduğunu deyib. Fikir ayrılığı 25-30 yaş arası üçün də keçərlidir. Qadınların 52 faizi ana olmağa razı olarkən, kişilərin ancaq 25 faizi özünü ata olmağa hazır hiss edir.


Duyğuların pandemiyası və yaxud Aysel Səfərli "Karantin boşluğu"nda - Vasif SÜLEYMAN | Edebiyyatqazeti.az\nDuyğuların pandemiyası və yaxud Aysel Səfərli "Karantin boşluğu"nda - Vasif SÜLEYMAN\n28.07.2020 14:58 | 910 dəfə oxunub A A+ A- İncəsənət\n...Dopdolu bir kitab bağladı. Boşluq dediyin bu qədərmi yaradıcı mühit formalaşdırdı... Nə isə (Bir dəfə yazmışdım ki, "Burda darıxmaq olmaz" kitabını yazmağa görə Faiq Balabəylini həbs etməyə dəyərdi)... O acıdan Aysel Səfərlinin karantin boşluğundakı uğuruna, oxucusu olaraq, sevinirəm. Xalq şairi Sabir Rüstəmxanlının kitaba yazdığı "Ayrılığın və təkliyin sözü" adlı ön söz Ayselin, bir şair olaraq, imkanlarını oxuculara çatdırmaq üçün kifayət edir. Mən, sadəcə, Aysel Səfərlinin "Karantin boşluğu"nda nələrlə üz-üzə qaldığına varmaq istədim.\nAysel Səfərlinin "Karantin boşluğu" kitabı cəmiyyətə məlum səbəblərdən təqdimatsız təqdim olundu. Sosial şəbəkələrdə, internet portallarında kitab haqqında silsilə materiallar verildi. Bu kitabı ilə Aysel sübut elədi ki, insan (özü də o insan yüzlərlə sadiq oxucusu olan şairdisə) istənilən karantin boşluğunda dopdolu bir yaradıcı ömrü də yaşaya bilər. Dünya hansısa bir virus pandemiyasının labirintindən çıxmaq yolları ararkən, duyğuların pandemiyasının sevən ürəkləri ömürlük sarmasını arzu etmək olar:\nyuxusu gəlmir həsrətin...\nçılpaq idi şəhər, ağlamaq istəkliydi...\nkimsəsiz idi ruhum -\nHələ pandemiyanın - həsrətin gecəsi də var axı. O gecə ki, hicran ürəyi üzəndə, həsrət özünü dünyanın ən qüdrətlisi sayanda, vüsal əlçatmaz olub az qala adamın xəyalından elə xəyal kimi keçəndə - uzandıqca uzanır:\n...Hər şeyin bir sonu da olmalıdır. Amma o son şərti olaraq var. Bəzən heç gəlmir də... Bəzən də hər şey o sonu gözləməklə bitir:\nağrılı bir andır...\nsonu nə zamandır?..\nKitabdakı şeirlərin böyük bir qismi də duyğuların pandemiyasının əsarətindədir. Bu həsrət dediyin pandemiyadan da betərdi... Bu sevgi deyilən nəsnə nədirsə, hara getsə, özüylə götürdüyü şeylər ayrılıq, həsrət, ya da ara-sıra vüsal olur. Nə sirr-xudadırsa, əksəriyyət ayrılığın, həsrətin cənginə düşür. Özü də bu həsrətin, ayrılığın hardasa bir şirin tərəfi də var. Elə həsrətin də bəs eylər mənə düşüncəsi kimi. Nədənsə, sevən sevginin vüsalından çox, həsrətinə, elə bil, sədaqətini göstərmək istəyir:\nHeç gör Ayselin şeirlərində həsrət daş-qalaq edilirmi... Vüsalın gələn yolunun qarşısında uzun zaman dayanmasına baxmayaraq, çəkilir həsrət. Ta bineyi-qədimdən həsrət özünü daha çox sevdirə bildi sevənlərə, ən yaxşı halda qəza xətti ilə uçuş zolağı arasındakı məsafədə özünü göstərdi:\nAradakı məsafənin yetərincə üzücü olmasına baxmayaraq, həsrətdən ayrılmaq yoxdur və heç atmaq, atılmaq haqqında düşünülmür də... Və biz xoşbəxt olana dünya dağılar həqiqətini bilə-bilə:\nAltı qəbir, üstü ömür...\nŞairin yaratdığı altı qəbir, üstü ömür olan həsrət evində huzur nə gəzir, burda arzular, istəklər dəfn olunur:\nDəfn edib arzuları, göndərirəm Allaha.\nAysel Səfərlinin dediyi kimi, gələndə ayrılıqla qoşa gələn, ayrılığı gətirən qəhrəmantək gəlmək kimi, sadəcə sevgi ilə gəlmək kimi bir istəyə sahib olmaq istəmir:\nYox, əgər gələ bilmirsənsə...\n...Gələ bilmirsənsə (yenə də Ayselə görə), onda sənə tərəf gəlmək istəyənin gəlməyini sahmanla. Aysel bunu kitabında olmayan bir şeiri ilə sonradan tamamlayır. Yaradıcılığın tamlığı deyilən də budur. Və bir şairin bundan artıq özünütəqdimetmə missiyası ola bilməz:\nGəl pirim ol, duan olum,\nBizə yuva qur, gəlirəm.\nVətən yadıma düşdü, - deyən şair başqa bir şeirində isə\nMəndən "Kimsən?" - soruşanlar,\nÇarmıxa çəkilmiş aham - deməklə, hər şeydən əvvəl və sonra Vətənin, torpağın olduğuna işarə edir. Çünki hələ də bu Vətənin Qarabağ dərdi üzündə, Sillə yeri tək qızarır...\nŞairin qızı Aytelə yazdığı şeir kitabın bəlkə də ən şirin səhifəsidir. Baxın, bundan böyük həqiqət ola bilərmi:\nmən xəzanla yaşıdam...\nKarantin boşluğunda belə, Aysel Səfərli poeziya ilə nəfəs-nəfəsə dayandığının fərqindədir.\nŞeir içindəyəm, dostum...\nBu ara duyğuların pandemiyası çoxmu qələm adamını yoluxdurdu, deyə bilmərəm. Amma ilk yoluxanlardan birinin, bəlkə də birincisinin Aysel Səfərli olduğunu, oxucusu olaraq, dəqiq bilirəm...\nKarantin bitmir ki bitmir...\n...Bitmir... Və Aysel də bitib-tükənməyən bu fanidə oxucularını sevindirməkdə, heyrətləndirməkdə davam edir. İstədiyimiz də bu deyilmi...\nKitabdakı "Ata quşun intiharı", əslində, qəfəsdə, sanki karantin ömrü yaşayan tutuquşu ailəsinin başına gələn acı həyat hekayətidir. Bəlkə Ayselin məni kimi bir oxucusu da nə vaxtsa bu hekayət haqqında ayrıca yazacaq.\nSonda bu kitabı oxuculara təqdim edən "Qanun" nəşriyyatına, kitabın redaktoru, şair dostumuz Süleyman Abdullaya, korrektoru Əyyar Tahirova və xüsusilə də ön söz müəllifi, Xalq şairi Sabir Rüstəmxanlıya ürəkdən bir var olun deyirəm.


“Rəşad karyerasını ötən il bitirmək istəyirdi, mən qoymadım“ – Qurban Qurbanov\nSənan Şəmkirli 08/03/2020\nİstixeber.info-nun məlumatına görə, bunu “Qarabağ”ın baş məşqçisi Qurban Qurbanov Azərbaycan Premyer Liqasının XX turunda “Keşlə” üzərində qazanılan (2:0) səfər qələbəsi haqda danışarkən deyib.\n– Ailton Silvanı artıq neçənci oyundur əvəzləyirsiniz. Maksim Medvedevi sol cinah müdafiəçisi mövqeyinə hazırlayırsınız?\n– Ailton cəzalı olduğu üçün bir oyunu buraxmışdı. Performansı 90 dəqiqəyə çatmır. İkinci hissədə yorğunluğu hiss olunurdu. Başqa bir səbəbi yoxdur.\n– Abdullah Zubiri pleymeyker mövqeyində oynatdınız. Bu dəyişiklik effektini verdimi?\n– Bu gün mövqe dəyişikliyi etdik. Əvvəlki oyunlarda da belə addım atırdıq. Bu gün sırf rəqibə görə belə gedişə əl atdıq. Zubirə sərbəstlik verdik. O da özünü pis tərəfdən göstərmədi.\n– Deyilənə görə, Rəşad Sadıqov bu gün karyerasını bitirəcək və millinin sükanı arxasına keçəcək. Buna münasibətiniz necədir?\n– Rəşad karyerasını ötən il bitirmək istəyirdi, mən qoymadım. Hətta ona 2 illik müqavilə təklif elədik, razı olmadı. Bir illik uzatmaq istədi. Sonda qərara gəldik ki, bu mövsüm oynasın, sonra karyerasını bitirsin. Uzun illər komandamızda olan futbolçuya belə hörmətlə yanaşırlar.\nPrevious Azərbaycanlı futbolçu “Qalatasaray”a keçdi – FOTO\nNext Azərbaycanlı əkiz bacılar Budapeştdə qızıl və gümüş medallar qazandılar\n“Liverpul” – “Çelsi” oyununda 8 qol vurulub\n11/07/2020 Sənan Şəmkirli\n“Klub prezidenti cinsi əlaqədə olmaq üçün məni transfer etdi” – FOTO


Polşada III Avropa Oyunları ilə bağlı problem yarandı - Bizim Səsimiz\nEv Idman Polşada III Avropa Oyunları ilə bağlı problem yarandı\nTİA.AZ-ın məlumatına görə, yerli rəsmilər bunun üçün Polşa hökumətinin əlavə dəstəyinə ehtiyac duyduqlarını açıqlayıblar.\nŞəhər meriyasından bildirilib ki, hökumətin lazımi infrastruktura subsidiya ayıracağı təqdirdə Oyunları təşkil etməyə razılaşacaqlar. Lakin Polşa baş nazirinin müavini Yatsek Sasin deyib: “Oyunların təşkilatçı hökumət yox, Krakovdur”.\nYerli mətbuat isə Avropa Oyunlarının Polşanın digər regionu Sileziyaya keçirilməsinin mümkünlüyünü yazıb. Qeyd edək ki, 2019-cu ildə uşaqlar arasında “Eurovision” mahnı müsabisəqi Krakovda təşkil edilməli olsa da, Sileziyanın Qlivitse şəhərinə keçirilib. Bu qərar maliyyələşmə ilə bağlı mübahisələr üzündən qəbul edilib.\nƏvvəlki məqaləDünyada ilk dəfə: Türkiyə polisi “ATAK” hücum vertolyotları ilə silahlanır\nNövbəti məqalədəXOCALI SOYQIRIMINDAN 29 İL ÖTÜR


Bundan sonra ölüylə selfi çəkdirmək mümkün olacaq VİDEO\n3 Mart 2017 08:17\nYeni proqram vasitəsilə ölmüş insanla birgə şəkil çəkdirmək mümkün olacaq. Belə ki, ölən adamın fotosunu telefona yükləyirsən. Daha sonra telefon həmin fotonu 3D formatına çevirir. Daha sonra telefonun ön kamerasını açaraq “Selfie” çəkdirmək üçün istədiyin mənzərəni seçirsən. Sonra isə yeni proqramı işə salaraq 3D formatında olan ölən şəxsin fotosunu ekrana gətirmək imkanı yaranır. Sonra fotonu öz görüntünün ölçüsünə salmaq lazımdır. Sonra çəkiliş aparılır. Bundan sonra fotolar yeni proqram vasitəsilə işlənərək düzəldilir. Və maraqlı “Selfie” alınır. Sanki ölən insanla indicə şəkil çəkdirmisən.\nYeni proqram ölən insanın fotosunu hərəkət etdirməyə, hətta sankı danışır kimi ağzını tərpətməyə imkan verir. Bundan başqa, əgər ölən şəxsin səsi olarsa, səsi həmin proqrama yükləmək olur. Bununla da, ölən şəxsin səsilə fotonu danışdırmaq mümkün olur. Eyni zamanda, yeni proqram ətrafdan gələn insan səsini qeydə alaraq, yenidən fotonun həmin səsi təkrar etməsinə imkan verir. Bununla da, belə mənzərə yaranır ki, sanki ölən şəxsin şəkli indi danışır.\nQeyd edək ki, proqram Cənubi Koreyanın "Elrois" şirkəti tərəfindən bu model olan telefonlar üçün hazırlanıb. Proqram uğurla istifadəyə verilərsə, bir müddət sonra digər müasir növ telefonlar üçün də həmin proqramın alternativi hazırlanacaq. (ölkə.az)\nDünya "divlər"inə meydan oxuyan ÇİNLİ - Keçmiş hərbçinin 3 min dollarla İNANILMAZ UĞURU\n7 Avqust 14:42


“Hünər Qüllələri” fərqli konsept təklif edir - FOTO, VİDEO - FED.az\n12:16 19 Dek 2018\nFED.az xəbər verir ki, “1 mənzil sizdən, əlavə 14 otaq bizdən!” devizi ilə çıxış edən “Hünər Qüllələri”nin ən cəlbedici xüsusiyyəti Azərbaycanda ilk dəfə Flexhouse sistemini tətbiq etməkdir. Klassik yaşayış komplekslərindən olduqca fərqli bir konseptlə çıxış edən Flexhouse sistemi müştərilərinə bir evin içərisinə sığmayan xüsusi otaqlarla komforlu xidmət sahələri təqdim edir. Patenti yalnız Huner Group-a aid olan Flexhouse sisteminin məqsədi evinizdə olmasını xəyal etdiyiniz, lakin evinizə sığmayan bütün otaqları “qatlayaraq” mənzilinizə əlavə etməkdir. Belə ki, “Hünər Qüllələri”ndən mənzil alan hər bir kəs, əlavə olaraq müxtəlif məqsədli 14 növ xidmət otağından istifadə etmək şansı qazanacaq. Yalnız sakinlər üçün nəzərdə tutulmuş Flex otaqları evinizə aid xüsusi bir sahə kimi istifadə edə biləcəksiniz. Flexhouse sisteminə uşaq oyun zalı, kinozal, musiqi otağı, karaoke otağı, parti otağı, playstation otağı, qonaq otağı, fitness salonu, özəl mətbəx, qapalı mini futbol və basketbol meydançası, bilyard salonu, iş otağı, sürücü otağı və camaşırxana daxildir. Mənzil sahibləri istifadə etmək istədikləri Flex otaqları mobil tətbiqetmə vasitəsilə əvvəlcədən sifariş edə biləcəklər.


Türkiyədə Biznes Ledi televiziya proqramında…-Video – Xalq.Az\nTürkiyədə Biznes Ledi televiziya proqramında…-Video\nTürkiyənin ATV kanalında yayımlanan məşhur “Mügə Anlı ilə Tatlı Sərt” proqramında bir aydır ailəsi tərəfindən axtarılan itkin düşən azərbaycanlı gənc qız tapılıb.\nTürkiyədə itkin düşən Aytən Hüseynovanın ailəsi onun tapılması üçün “Mügə Anlı ilə Tatlı Sərt” proqramına müraciət edib. Yaxınları, Aytən Hüseynovanın saxta şəxsiyyət vəsiqəsi ilə Türkiyədə yaşadığını, son dəfə evdən çıxarkən kişi tanışı ilə görüşüb və bir daha geri dönmədiyi barədə məlumat verib.\nMəşhur aparıcı Mügə Anlı A.Hüseynovanın tapılmasında özüdə iştirak edib. Onun komandasının apardığı araşdırma nəticəsində A.Hüseynova 38 gün sonra tapılıb.\nMəlum olub ki, A.Hüseynova Azərbaycandan Türkiyəyə xəstə gətirirmiş. O, illərdir ki, bu bizneslə məşğul olurmuş. A.Hüseynova kişi tanışı ilə yaşadığı evdən çıxıb və hansı səbəblərdən ailəsindən gizlənməsi barədə məlumat verilmir. (Unikal.org)\nÖncəki xəbər Xalq artistinə ağır itki\nSonraki xəbər “Nar” eşitmə məhdudiyyətli insanlar üçün peşə təlimlərinə başlayır


Həbsxanadan sensasion məktub - “MƏNİ KƏMALƏDDİN HEYDƏROV HƏBS ETDİRİB” » Azərbaycan Reallığı\nHəbsxanadan sensasion məktub - “MƏNİ KƏMALƏDDİN HEYDƏROV HƏBS ETDİRİB”\n13-05-2022, 12:00 2 058\nHəbsdə olan gənc bəstəkar Tural Bayraməliyev iddia etdiyi qanunsuz həbsi ilə bağlı həbsxanadan yeni faktlar açıqlayıb.\nBelə ki, hələ barəmdə olan ittihama Bakı Ağır Cinayətlər Məhkəməsində - hakim Ramella Allahverdiyevanın sədrliyi ilə baxılan ərəfədə tanınmış vəkil Bəylər Məmişovu özümə müdafiəçi tutmaq istədim.\nLakin Bəylər Məmişov bu həbsin arxasında birbaşa olaraq Kəmalədin Heydərovun durduğuna dair əsaslı məlumata sahib olduğunu bildirərək, müdafiəmi bu səbəbdən təşkil edə bilməyəcəyini əsas gətirdi və mənə vəkillik etməkdən imtina etdi. Buna baxmayaraq, mən onu məhkəmədə Şədiyyə Salehlinin vəkili olaraq gördüm. Etdiyim əsaslı etirazın nəticəsi olaraq mənə vəkillik etməkdən imtina etmiş Bəylər Məmişov ümumiyyətlə bu işdən uzaqlaşmağa məcbur qaldı.\nOdur ki, ölkə başçısı cənab prezident İlham Əliyevə müraciət edərək kömək diləyirəm. Çünki bu ölkədə prezidentimiz işə qarışmayana qədər ədalət bərqərar olmur. Diqqətinizə görə təşəkkür edirəm”.(Hurriyyet.az)\nAydın Əliyev baldızının şərikini niyə həbs etdirib? - İLGİNC İDDİA


Prezident və xanımına Zəngilanın Baş planı təqdim olundu - YENİLƏNİB • Cumhuriyyət\nCumhuriyyet.az xəbər verir ki, Dövlət Şəhərsalma və Arxitektura Komitəsinin sədri Anar Quliyev məlumat verdi ki, Baş plan Komitənin sifarişi əsasında bu sahədə böyük təcrübəyə malik nüfuzlu beynəlxalq şəhərsalma qrupu – İsveçrənin “sa_partners” şirkəti tərəfindən yerli mütəxəssislərin iştirakı ilə hazırlanıb. Layihəyə əsasən, Zəngilan şəhəri beynəlxalq əhəmiyyətli Zəngəzur nəqliyyat dəhlizi ilə sıx əlaqələri olan strateji əhəmiyyətli yaşayış məntəqəsi kimi inkişaf etdiriləcək. Belə ki, Araz vadisinin yaxınlığında, həm Zəngəzur nəqliyyat dəhlizindən, həm də Zəngilan Beynəlxalq Hava Limanından cəmi 10 kilometr məsafədə yenidən qurulacaq şəhər yaradılacaq əhəmiyyətli nəqliyyat şəbəkəsini müasir infrastrukturu ilə tamamlayacaq. Şəhərin strateji əhəmiyyəti nəzərə alınaraq Baş planda Zəngilanın beynəlxalq nəqliyyat dəhlizi ilə əlaqəsi olan logistika, turizm və ticarət mərkəzi, bərpaolunan enerji məkanı kimi inkişaf etdirilməsi nəzərdə tutulur.\nAzərbaycan Respublikasının Prezidenti İlham Əliyev və birinci xanım Mehriban Əliyevaya mayın 26-da Zəngilan şəhərinin Baş planı təqdim olunub.\nQeyd edək ki, bu gün Prezident İlham Əliyev və birinci xanım Mehriban Əliyeva Zəngilan rayonuna səfər ediblər.\nShort URL: http://www.cumhuriyyet.net/?p=175807


Azərbaycan Kənd Təsərrüfatı Nazirliyi hökumətə ölkənin regionlarından taxıl almağı təklif edir - Trend.Az\nAzərbaycan Kənd Təsərrüfatı Nazirliyi hökumətə ölkənin regionlarından taxıl almağı təklif edir\nBiznes və iqtisadiyyat xəbərləri Materials 27 Fevral 2009 17:26\nAzərbaycan, Bakı, 27 fevral / Trend , müxbir S.Babayeva / "Azərbaycan Kənd Təsərrüfatı Nazirliyi hökümətə ölkənin regionlarında istehsal olunan taxılın bir hissəsini almağı təklif edir", - cümə günü qurumun başçısı İsmət Abbasov deyib.\n"Bizim məlumatımıza görə, istehsalçılar taxılı regionlarda tam şəkildə realizə edə bilmirlər və bu heç də fərəhli faktor deyil. Bu il məhsul yenə də çox olacaq və bu halda eyni problem ortaya çıxacaq", - Abbasov deyib.\nTaxıl, istehsalçılardan bazar qiymətlərinə alınacaq. Ancaq hələ k,i bu barədə heç bir qərar verilməyib.\nAbbasovun sözlərinə görə, bu tədbir istehsalçıların öz fəaliyyətlərini qarşıdakı illərdə də davam etdirmək üçün stimul verəcək.\nNazir həmçinin, taxıl da daxil olmaqla kənd təsərrüfatı subsidiyalarının verilmə mexanizmində dəyişikliklərin olacağını da istisna etməyib. Belədə, məsələn istehsalçılar dövlət vəsaitlərini hər əkin hektarına görə yox, məhsul yığımından sonra ala biləcək.\nAbbasov hesab edir ki, bu tədbir gələcəkdə həm də kartof və tərəvəz istehsalçılarına münasibətdə də tətbiq oluna bilər.\n2008-ci ildə taxıl istehsalı 500 min ton artırılıb. Bu il əlavə 800 min hektar əkin sahəsi səviyyəsində artım gözlənilir ki, bu da 2,1 milyon ton həcmində məhsul artımı deməkdir.


AZAL-dan qış aksiyası: Valideynləri ilə səyahət edən uşaqlara pulsuz aviabilet - Azerbaijan Airlines\n21 yanvar 2019-cu il, Bakı – Azərbaycan Hava Yolları (AZAL) ailəsi ilə səyahət edənlər üçün qış aksiyası elan edir.\n2019-cu il fevralın 1-dən 28-dək olan tarixlərə iki böyük üçün (sərnişinlərin valideynlər və qəyyumlar olması şərtilə) aviabilet aldıqda, aviaşirkət eyni uçuşa 12 yaşadək bir uşağa pulsuz aviabilet təqdim edir.\nAksiya aviaşirkətin göstərilən tarixlərdə beynəlxalq aviareyslərinin həyata keçiriləcəyi bütün istiqamətlərə şamil edilir.\nBiletləri yanvarın 21-dən etibarən AZAL-ın kassalarında, aviaşirkətin rəsmi agentliklərində və www.azal.az saytında təxsis etmək və əldə etmək mümkündür. Uşağa pulsuz aviabiletin verilməsi üçün valideynlər səyahət edən sərnişinlərin sənədlərini callcenter@azal.az elektron ünvanına göndərərək çarğı mərkəzinə müraciət edə və ya aviaşirkətin rəsmi satış kassalarına yaxınlaşa bilərlər.\nAksiya çərçivəsində sərnişinlər AZAL-Miles bonus proqramından istifadə edə bilərlər. AZAL Miles bonus proqramı barədə ətraflı məlumat aviaşirkətin www.miles.azal.az saytında təqdim edilmişdir. Proqram iştirakçısı olmayan şəxslərə http://ffj2.loyaltyplus.aero/j2loyalty/register.jsf?lang=az keçidi vasitəsilə qeydiyyatdan keçməyi təklif edirik.\nElektron poçt: callcenter@azal.az


Nazir:Azərbaycan beynəlxalq terrorizm və narkotrafiklə mübarizə məsələlərində fəal əməkdaşlığa hazırdır\n29 Mart 2007 14:03 (UTC+04:00)\nGürcüstan,Tiflis/müxbir Trend N.Kirtsxalia/Azərbaycan narkotranzitə qarşı mübarizə çərçivəsində əməkdaşlıq üçün açıqdır. Trend in xüsusi müxbirinin məlumatına əsasən, bu barədə bu gün Tiflisdə beynəlxalq terrorizm, narkotranzit və trefikinqə qarşı mübarizə məsələlərinə həsr olunmuş beynəlxalq konfransda Azərbaycanın daxili işlər naziri Ramil Usubov bəyan edib.\nKonfransın işində NATO, BMT, BMT İnkişaf Proqramı, Avropa Birliyi, Marşalın Avropa Mərkəzi və başqa bu kimi beynəlxalq təşkilatları təmsil edən 15 ölkə nümayəndələri iştirak edir.\nUsubov vurğulayıb ki, ölkədə narkotranzit və narkomaniyaya qarşı mübarizə məqsədilə İlham Əliyevin sərəncamı ilə dövlət komissiyası yaradılıb. "Narkotrafik və beynəlxalq terrorizmə qarşı mübarizə daimi problemdir və buna görə də dəqiq analiz və birgə mübarizənin koordinasiyası üzrə daimi iş tələb edir", - deyə o bildirib.\nAzərbaycan DİN rəhbəri qeyd edib ki, ölkəsi bütün ölkələrlə, ilk növbədə region dövlətləri ilə əməkdaşlığa və koordinasiyaya hazırdır. "Ümid edirəm ki, bu konfransda irəli sürülən məsləhətlər bizim narkotrafik və beynəlxalq terrorizmə qarşı birgə mübarizəmizə kömək edəcək", - deyə Usubov vurğulayıb.


Hərbi politoloq: "ABŞ-la Rusiyanın qarşılıqlı münasibətlər vektoru dəyişir"\n20:36 20.01.2021 (Yenilənib 20:11 20.01.2021)\nBAKI, 20 yanvar — Sputnik. ABŞ-ın yeni seçilmiş prezidenti Co Bayden administrasiyası andiçmə mərasimindən dərhal sonra Vaşinqtonla Moskva arasında bağlanmış SHS III (Strateji Hücum Silahları Haqqında) müqaviləsinin müddətinin uzadılması məsələsinə baxmaq niyyətindədir. Hərbi politoloq Andrey Koşkin Sputnik radiosunun efirində bu məsələni şərh edib.\nQeyd edək ki, bu barədə ABŞ-ın dövlət katibi postuna namizəd göstərilən Entoni Blinken məlumat verib. Onun sözlərinə görə, Ağ Evin yeni komandası müqavilənin müddətinin uzadılmasına nail olmağa çalışacaq. E.Blinken onu da qeyd edib ki, bununla belə, administrasiya raketdən müdafiə sistemindəki məhdudiyyətlərlə razılaşmayacaq.\nG.V.Plexanov adına Rusiya İqtisadiyyat Universitetinin Politologiya və sosiologiya kafedrasının rəhbəri Andrey Koşkin Sputnik radiosunun efirində məsələni şərh edərkən bildirib ki, Bayden administrasiyasının müqavilənin müddətini uzatmaq niyyətini sadəcə alqışlamaq olar.\n"Bu, ABŞ və Rusiya Federasiyası arasındakı qarşılıqlı münasibətlər vektorunu müəyyən dərəcədə dəyişdirir. Sözügedən addım hər bir halda nüvə silahı yarışının qarşısının alınması mexanizmini qoruyub saxlamaq cəhdi kimi qiymətləndirilməlidir və çox güman ki, ABŞ administrasiyasının bu istiqamətdə yeni siyasətinin başlanğıcı olacaq. Yəqin ki, ABŞ da daxil olmaqla, dövlətlərin nüvə silahı ilə silahlanmasına nəzarət etməyə tam imkan verə biləcək digər razılaşmaların bağlanmasına da gətirib çıxaracaq", – deyə politoloq vurğulayıb.\nQeyd edək ki, Rusiya ilə ABŞ arasında SHS III müqaviləsi 5 fevral 2011-ci il tarixində qüvvəyə minib. Müqavilə hər iki tərəfin qarşıdakı yeddi ildə və gələcəkdə ümumi silah sayının 700 qitələrarası ballistik raket, həmçinin sualtı qayıq və ağır bombardmançı təyyarələrdəki ballistik raketlər, 1550 döyüş başlığı və 800 raket-buraxılış qurğusu ilə məhdudlaşdırılmasını nəzərdə tutur. Sözügedən müqavilə hazırda Rusiya ilə ABŞ arasında silahların məhdudlaşdırılmasına dair yeganə qüvvədə olan sənəddir və onun müddəti 2021-ci il fevral ayının 5-də başa çatacaq.\nCo Bayden, nüvə anlaşması, nüvə silahı, Rusiya, ABŞ


"Sən də beynəlxalq könüllü ol" adlı məlumatlandırıcı seminar » "Gündəlik" İnformasiya Agentliyi\nTəhsil Nazirliyinin "Bir" Tələbə-Könüllü proqramının təşkilatçılığı ilə 2 fevral вЂ“Gənclər Günü münasibətilə keçirilən "Gəncliyin BİR həftəsi" adlı tədbir davam edir.\nTədbirin üçüncü günü proqramın "Yaşa" istiqaməti çərçivəsində "Bir" Tələbə-Könüllü proqramının təşkilatçılığı, "AIESEC Azərbaycan" Beynəlxalq Tələbə Gənclər Təşkilatının dəstəyi ilə "Sən də beynəlxalq könüllü ol" adlı məlumatlandırıcı seminar keçirilib.\n"Gəncliyin bir həftəsi"ndə hər gün proqramın 6 istiqaməti ("Yaşa", "Yaşat", "Öyrən", "Öyrət", "Kəşf et", "Zövq al") üzrə təlimlər, görüşlər, intellektual və komanda oyunları, tələbə-könüllülərin ifasında konsert proqramı keçiriləcək.\nQeyd edək ki, "Bir" Tələbə-Könüllü proqramı milli könüllü platforması kimi 20 000-dən çox vahid tələbə-könüllü bazasına malikdir. Tələbələrin şəxsi inkişafı və asudə vaxtlarının səmərəli dəyərləndirilməsi üçün 6 istiqamətdə fəaliyyət göstərən proqram tərəfindən indiyədək 400-dən çox yerli və beynəlxalq tədbirə könüllü, təşkilati dəstək verilib. BİR könüllü olmaq istəyən tələbələr www.konullu.edu.az saytı vasitəsilə qeydiyyatdan keçə və proqrama qoşula bilərlər.\n"Gəncliyin bir həftəsi"ndə intellektual yarış\nTələbə-könüllülər üçün "Gəncliyin bir həftəsi"\nMilli Olimpiya Komitəsi ilə "Bir" Tələbə-Könüllü Proqramı arasında anlaşma memorandumu imzalanıb


10 dollar şüşə şərabla 40 dollar şüşə şərab arasında keyfiyyətdə nəzərə çarpan fərq var? Yoxsa sadəcə bir şərab mütəxəssisi fərqi deyə biləcəyi bir şeydir? 2020\n10 dollar şüşə şərabla 40 dollar şüşə şərab arasında keyfiyyətdə nəzərə çarpan fərq var? Yoxsa sadəcə bir şərab mütəxəssisi fərqi deyə biləcəyi bir şeydir?\nMüdirin mənə 25 il əvvəl işlədiyim bir lisenziyada söylədiyi bir hekayəni danışım.\nRəqəmlər əsasən icad olunur, lakin prinsipi əks etdirir. İngiltərədə şərab vergisi elementinin bir şüşə başına sabit bir miqdar - faiz deyil olduğuna diqqət yetirdilər.\nİngiltərədə 5 funt sterlinq şərab aldığınızda, bunun təxminən 20% -i "şərab", qalan hissəsi vergi, göndərmə, mənfəətdir. 5 funt sterlinqə 1 funt şərab alırsınız.\nİndi 15 funt sterlinqdən bir şüşə alsanız, alış qiymətinin təxminən 40% -i şərabdır. Beləliklə, 15 funt sterlinq üçün 6 funt sterlinq şərab alırsınız. Üç qat, lakin məhsuldan altı qat daha çox pul ödəmisiniz.\nZəmanət verirəm ki, biri iki şərab arasındakı keyfiyyət fərqini izah edə bilərsiniz, onlardan biri digərinə nisbətən altı qat daha bahadır.\nDaha bahalısını seçməməyiniz və ya hansının kor olduğunu dadını "daha yaxşı" deyə bilsəniz - başqa bir məsələdir. Çox vaxt bir məhsulun digərindən daha yaxşı və ya pis olması barədə qərarımız yalnız başqalarının düşünməsini söylədikləri ilə müəyyən edilir.\nOnların bir çoxu keyfiyyətə və ya maddi bir şeyə görə qiymətləndirilir, nadir hala görə qiymətləndirilir. 2017-ci ildə bir şüşə 2017 spatlase üçün üzüm bağını unutduğum ucuz sınaq sınaqında məndə müstəsna şərablar var idi, amma bir alman və sözün əsl mənasında 2018 Spatlase 4-5X qiyməti ilə qaranlıq və çox orta idi. Əslində, mənim üçün demək olar ki, içilməyən 150 dollarlıq bir şüşə şərab vardı - və yaxınlığımdakı böyük bir mağazada nümunə götürəndə sınayan insanların əksəriyyəti. Keyfiyyət və qiymət arasında çox az əlaqə var. Eyni nadirliyi taparsanız, daha çox $$$ daha yaxşı ola bilər. Əks təqdirdə qiymət nadir hallarda müəyyən edilir.\nElmi bir dosent və bir vəzifə müəllimi arasında fərq nədir?Klinik sınaqlarla gündəlik klinik qayğı arasındakı fərq nədir? Necə və niyəTicarət demo ilə emosiya xaricində real həyat ticarəti arasındakı fərq nədir?Kung fu, karate, cüdo və taekvondo arasındakı fərq nədir?STA və OUT əmrləri ilə LDA və In əmrləri arasındakı fərq nədir?


Azərbaycan və Gürcüstan Müdafiə nazirlərinin görüşü keçirilib » İnter Press\nGürcüstanda rəsmi səfərdə olan Azərbaycan Respublikasının Müdafiə naziri general-polkovnik Zakir Həsənov yanvarın 21-də bu ölkənin Müdafiə naziri cənab İrakli Qaribaşvili ilə görüşüb.\nDərc edilib: 21 yanvar 2020 [15:39]\nGürcüstan Müdafiə Nazirliyində Azərbaycan nümayəndə heyətinin rəsmi qarşılanma mərasimi olub.\nProtokola uyğun olaraq Müdafiə nazirləri Fəxri Qarovulun önündən keçdikdən və dövlət himnləri səsləndirildikdən sonra görüş keçirilib.\nRegiondakı hərbi-siyasi vəziyyətə toxunan tərəflər ölkələrimizin ərazi bütövlüyünün qarşılıqlı şəkildə dəstəklənməsinin vacibliyini qeyd edərək ikitərəfli hərbi əməkdaşlığın bölgədə sabitliyin və təhlükəsizliyin təmin olunmasına töhfə verəcəyini xüsusi vurğulayıblar.\nGörüşdə Azərbaycan və Gürcüstanın müdafiə nazirlikləri arasında 2020-ci il üçün ikitərəfli əməkdaşlıq Planı imzalanıb. Sənəddə ekspert qruplarının qarşılıqlı səfərlərinin təşkili, birgə döyüş hazırlığı tədbirlərinin keçirilməsi, qabaqcıl təcrübə mübadiləsi və digər vacib məsələlər nəzərdə tutulur.\nSonra kütləvi informasiya vasitələri nümayəndələri üçün Müdafiə nazirlərinin mətbuat konfransı keçirilib.\nBaxış sayı: 24508\n15 fevral 2020 [16:19]\n15 fevral 2020 [14:47]


1 çay s. Sarı mərci\n1 çimdik qara cəfəri\nSoğan və sarımsağı incə bir şəkildə doğrayıb qazanda kərə yağı ilə birlikdə qovururuq. Mərci və düyünü yuduqdan sonra qazana alırıq. Salçanıda əlavə edib 2-3 dəqiqə qovururuq. Üzərini keçəcək qədər isti su əlavə edib qarışdırırıq. 1 şirin qaşığı duz əlavə edirik. Qapağını bağlayıb bişməyə qoyuruq. Kartofları soyub kiçik kublar şəklində doğrayırıq. Qaynayan şorbaya kartofları əlavə edib bişirməyə davam edirik.\nBişirmiş olduğumuz bir toyuğun suyu varsa onu qaynadıb elə şorbaya əlavə edirik. Əgər bulyon var isə bulyonu isti su ilə açıb şorba əlavə edirik. Xörəyimiz dənələri olacağı toyuq suyu kifayət olmasa bir az da isti su əlavə edib bişirməyə davam edirik. Bişəndən sonra üzərini cəfəri və ya başqa bir ot ilə bəzəyib süfrəyə veririk.\nTarix: 24.01.2015 / 10:50 Müəllif: Aziza Baxılıb: 73\tBölmə: Şorbalar ve Helimler


Füzuli pambıqçıları çiyid səpininə başlayıblar - AZƏRTAC – Azərbaycan Dövlət İnformasiya Agentliyi\nFüzuli pambıqçıları çiyid səpininə başlayıblar\nFüzuli, 16 aprel, Tahir Ağaməmmədov, AZƏRTAC\nCəbhə bölgəsində yerləşən Füzuli rayonunda fermer və torpaq mülkiyyətçiləri çiyid səpininə başlayıblar. Füzuli pambıqçıları iki gün ərzində 135 hektarda səpin həyata keçiriblər.\nAZƏRTAC-ın bölgə müxbiri xəbər verir ki, rayonun işğaldan azad edilmiş ərazilərində bu il 800 hektar sahədə “ağ qızıl” becərilməsi nəzərdə tutulub. Səpin aparılacaq sahələr vaxtında şumlanıb, arata qoyulub, malalanaraq hazır vəziyyətə gətirilib.\nÇiyid səpininə ilkin olaraq rayonun Əhmədbəyli, Mahmudlu-2, Qarabağ kəndlərinin və “Fin” qəsəbəsi ərazilərində başlanılıb. “Azərpambıq” MMC və “P-Aqro” MMC ilə bağlanan müqavilələrə əsasən, pambıq istehsalçıları lazımi texnika, toxum, gübrə və kimyəvi preparatlarla tam təmin edilirlər. Səpin işlərinin optimal müddətinə başa çatdırılması nəzərdə tutulur.\n“P-Aqro” MMC-nin aqronomu Knyaz Mirzəyev bildirib ki, 143 mülkiyyətçi ilə 500 hektar sahədə pambıq əkilməsi üçün müqavilə bağlanıb. Artıq 50 hektardan çox səpin həyata keçirilib. Fermerlər toxum, gübrə, dərman və texnikalarla tam təmin olunurlar. Səpin zamanı “Bəyaz altun” və “Ağ qızıl flaş” pambıq sortlarına üstünlük verilir.\nRayonda pambıq səpininə ilkin başlayan fermerlərdən biri Əhmədbəyli kənd sakini Afiq Quliyevdir. Əvvəlki illərdə hektarın məhsuldarlığına görə yüksək nəticələr əldə edən fermer bu ili də uğurla başa vurmaq əzmindədir. "Dövlət tərəfindən pambıqçılığa göstərilən qayğıdan ruhlanaraq 2018-ci ildə 2 hektarda pambıq becərib 8784 kiloqram məhsul götürdüm. Hər hektardan orta hesabla 48 sentner məhsulumuz oldu. Qazancımızdan da razı qaldıq. Bu il aqrotexniki tədbirləri ardıcıl və düzgün həyata keçirərək, məhsuldarlığı daha da yüksəltməyə çalışacağam. Çünki məhsuldarlıq nə qədər yüksək olarsa, qazancımız da o qədər çox olar”, - deyə fermer bildirib.\nKeçən təsərrüfat ilində hər hektardan orta hesabla 23 sentner pambıq toplayan Mahmudlu-2 kənd sakini Müşfiq Həsənov isə bu il 15 hektarda çiyid səpini həyata keçirib. Fermer bildirib ki, pambıqçılığın dirçəldilməsi həm də kənd sakinlərin məşğulluğunun təmin olunması deməkdir. Pambıq becərməklə həm öz ailəsinin maddi rifah halını yaxşılaşdırır, həm də təsərrüfatda bir neçə ailə işlə təmin olunur.\nAZERTAG.AZ :Füzuli pambıqçıları çiyid səpininə başlayıblar\nZaqatalalı fermer bu il soya bitkisinin əkin sahəsini iki dəfəyədək artıracaq\nSahibli itlərdə quduzluq xəstəliyinə qarşı peyvəndləmə tədbirləri aparılır\nSamuxda 3061 hektar sahədə yazlıq bitkilərin əkini aparılıb


Qax rayonun tarixinin saxtalaşdırılması aradan qaldırılmalıdır – Azərbaycan Regional İnkişaf Mərkəzi\nQax rayonun tarixinin saxtalaşdırılması aradan qaldırılmalıdır\nÖlkəmizdə turizmin inkişafı əcnəbi qonaqların respublikamıza gəlməsinə və onun tarixi haqqında məlumatların əldə edilməsinə yeni imkanlar yaratmışdır. Bölgələrdəki tarixi abidələr haqda qısa məlumatlar əsasən onların üzərində yerləşdirilən kişik lövhələrdə əks olunur. Buradakı mətinlər, təbii ki, azərbaycan dilində verilir. Lakin bəzi hallarda, bunun əksi olaraq, abidənin tarixi haqda mətn başqa dildə verilir və burada nə yazıldığını ya bu sahəyə məhsulliyət daşıyan səxslər (Mədəniyyət və Turizm nazirliyi nümayəndələri), ya da yerli sakinlər məlumatlı deyildilər. Bunun bariz nümünəsi Qax rayonunda olan bəzi abidələrdəki gürcü dilində verilən lövhələrdir. Qeyd etmək lazımdır ki,tarixi abidələrin üzərində olan yazılar xarici dildə yazılmaqla onların tarixi özgələşdirilir. Hər bir halda əgər Qax rayonunun Qaxbaş kəndində yerləşən kilsənin gürcülərə aid olduğu iddia edilirsə, onun tarixi dəqiqliklə araşdırılmalıdır. Qax rayonunu az-çox tanıyan hər kəs bilir ki, onun bütün kəndlərində ən azı 1-2 Alban məbədi vardır. Qarabağ bölgəsində olan Alban məbədləri zamanında ermənilər tərəfindən saxtalaşdırılaraq Ərşakilər-Arsax, Alban məbədləri isə erməni Qriqoryan kilsəsi adlandırılır. Qarabağın Alban məbədləri kimi Böyük Qafqazın da tarixinin saxtalaşdırılmasına imkan verilməməlidir.\nQaxbaş kəndi ərazisində yerləşən Müqəddəs Nino kilsəsi adı ilə tanınan kilsənin daxilində və üzərində olan yazılar gürcü dilində yazılmışdır. Qaxbaş kəndində gördüyüm bu mənzərə məni narahat etməyə bilməzdi. Hər tərəfdə yazılar gürcü dilində idi. Sanki mən öz ölkəmdə deyiləm, Gürcüstan ərazisində idim.\nMən kilsəyə daxil oldum və mənə qarşı Gürcüstandan ezam edilmiş rahibin münasibəti təəccüb doğurdu. Məni kilsədən uzaqlaşdırmaq məqsədilə şalvar geyindiyimizi bahanə edrək xaç suyuna salınma mərasimini izləməyə icazə vermədi və kobud əl hərəkəti ilə köməkçilərinə məni uzaqlaşdırmağı əmr etdi. Daxilimdəki narazılıq daha da artdı. Əlbəttə kilsədə dini mərasimdə olduğum üçün narazılıq bildirmək istəmədim, amma bu əhvalat mənim yadımdan silinmədi.\n2009-cu ilin yayında baş verən bu hadisədən sonra hər il aprel ayında keçirilən turizm sərgisində Qax rayonu Turizm-İnformasiya şöbəsinin əməkdaşları ilə görüşərək bu hadisə haqda fikir mübadiləsi edirəm. Belə vəziyyət rayonun digər yerlərində də gözə çarpır. Belə ki, Qaxın Ləkit kəndində yerləşən “Yeddi kilsə” adlı kilsə kopleksinin stenddə qürcü dilində qədim yaşayış yeri kimi təqdim edilməsininin də şahidi oldum. Səhflərini etiraf eitdilər, amma şəkillərə bir ətək pul verilib deyib, yeni stendə maliyyəmiz çatmır dedilər. Mənə məsələ ilə bağlı məşqul olacaqlarını və kilsədə yazıların öncə azərbaycan türkcəsində sonra gürcücə yazılacağını söz verdilər və “təbii ki,” verilən söz elə sözdə də qaldı. Keçən ilin yayında tədqiqat işimlə əlaqədar, yenidən Qaxa getməli oldum, ayaq saxlayıb, daha döğrusu maşın saxlayıb bir nəzər yetirək dedik. Yenə də eynən köhnə hamam, köhnə tas.., yəni heç nə dəyişilməmişdir. Belə halda məndə sual yaranır – axı Respublikanın Mədəniyyət və Turizm Nazirliyinin müvafiq bölmələri nə səbəbə buna nəzarət etmirlər. Tarix bir daha göstərir ki, bizim xalqımızın tarixinə aid bütün tarixi faktların saxdtalaşdırılmasında elə bizim günahımızda az deyil. Ona görə bu sahəyə cavabdeh olan məmurlar artıq yuxudan oyanmalıdırlar.\nŞəxsən mənim gürcü xalqı ilə heçbir ədavətim olmasa da, Gürcüstandan göndərilmiş rahibin yerli əhali arasında xristianlığın təbliği faktı narahatlıq doğurmalıdır. Rayonun xristyanlaşdırmaq cəhtlərinin kökü tarixi keçmişdənn irə gəlir. Bunu aşıqlamaq üçün bölgədə yaşayan gel tayfaları və onların aqibət haqda yazmaq yerinə düşərdi.\nGel tayfalarının gürcü şivəsinə yaxın bir dildə danışmasının səbəbi Çar Rusiyası dövründə (XVIII əsrlərdə) Qax rayonuna məqsədli şəkildə köçürülən gürcülərin əsas missiyası – Gelləri assimilyasiyası – idi. IX əsrdə Azərbaycan ərazisində islam dinin qəbul edilməsindən sonra gellər arasında cizyə vergisi müqabilində onu qəbul etməyən gellər də oldu. Çar Rusiyasının köçürdüyü gürcülər Böyük Qafqazın cənub-qərb ətəklərini Kartli-Kaxetiya adlandıraraq həm əraziyə həm də yerli əhalinin mədəniyyətinə, tarixi abidələrinə şərik çıxdı. Din fərqləri arasında evliliklərin olmaması ilə əlaqədar xristian gellər xristian gürcülərlə evləndi. Beləliklə də, zamanla gellər gürcüləşdi. İslamı qəbul edən gellər isə, digər gellərlə dil əlaqəsini itirməmək üçün zamanla onların da dili gürcüləşməyə məruz qaldı. Lakin həmin gellərin özlərinin də etirafına görə gürcü dili ilə hazırkı yengiloy dili çox fərqlidir. Hətta heç bir zaman kəndini tərk etməyən yengiloylar (televiziyada da izləməyən) əsl gürcü dilini anlamır, eynən də gürcülər yengiloyları anlamırlar. Bu da onu sübut edir ki, ikicə əsr ərzində dil bu qədər dəyişilə bilməz. Tutaq ki, lap gürcü dili inkişaf etdi, yengiloy dili isə arxaikləşdi, məkan yaxınlığı buna imkan verə bilməzdi. Qaxla Gürcüstanı bircə çay (Qanıx) ayırır. Bu da onu sübut edir ki, yengiloyların gürcü dilinə bənzər dili əslidə gürcülərin təsiri ilə Qafqaz Albaninyasının tayfalarından biri olan Gellərin dili əsasında yaranıb və əslidə yengiloylar gürcü əsilli gəlmələr deyil Qafqaz Albaniyasının yerli gel tayfalarının nəsilləridirlər. Yengiloyları gürcüləşdirərək vaxtilə Çar Rusiyası Şəki-Zaqatala ərazisini Gürcü torpaqlarına qatmaq, ən üsyankar bölgəni xristianlaşdıraraq, asanlıqla özünə tabe etmək arzusunda idi. İndiyə qədər də Şəki-Zaqatala ərazisi Gürcü mənbələrində tarixi Gürcü torpağı kimi təqdim edilir, hətta gürcüstanın məktəblərində tədris edilən tarix kitablarında Kartli-Kaxetiyanın tərkibində tarixi gürcü ərazisi kimi öz gələcək nəsillərinə tədris olunur.\nKürmük kəndində yerləşən bu alban kilsəsi isə daha dəhşətli vandalizmə məruz qalıb. Kilsənin Alban tarixinə aid olmasına baxmayaraq restavrasiyadan sonra kilsənin üzərinə Alban mədəniyyətinə heç bir aidiyyatı olmayan metaldan düzəldilmiş xaç qoyulmuşdur. Kilsənin çardağı təmir edildikdən sonra bu dəyişiklik birbaşa olaraq tarixin saxtalaşdırlmasına xidmət edir. Kilsənin divarında təsvir edilən xaçla, tavanda yerləşdirilən xaç tamamilə fərqlidir. Metal xaçın kənarlarında gürcü bayrağının künclərində olduğu kimi daha üç xaç simvolu var. Bundan əlavə isə kilsəyə gedən yol üzərində yerləşdiriən izahlı stend üzərində I-III əsrə aid Alban məbədinin qalıqları, bərpa edildikdən sonra isə üzırində yerləşdirilən inventar üzərində isə XVIII-XIX əsrlər yerli əhəmiyyətli tarixi abidə yazılmışdır. Kürmük kilsəsinin Alban tarixinə aid olması tamamən yaddan çıxmışdır, yoxsa qəsdən yazılmamışdır demək – hansı doğrudur? Təbii ki, bərpadan öncə yazılan yazı, sadəcə stenddir və istəinlən zaman ordan götürülə də bilər.\nKürmük kilsəsi ümumiyyətlə Alban tarixinin incisidir. Kilsənin unikallığı ondadır ki, yalnız bu kilsədə Alban bayramlarından olan məhsuldarlıq bayramı (kilsədə olduğum zaman qarovulçunun dediyinə görə Xvarna bayramı) hələ də yerli yengiloylar tərəfindən qeyd edilir. Bayram – ildə iki dəfə məhsul səpimi və məhsul yığımı (noyabr və may aylarının əvvəli) dövrünə təsadüf edir. Bayram zamanı nəinki xristian yengiloylar, eyni zamanda müsəlman yengiloylar da kilsəni ziyarət edir və adətlərində saxladıqları kimi xoruz kəsir, şam yandırır və s. bütün bunlar sübut edir ki, yengiloylar Alban əsillidir və Alban kilsəsində tarixi bayramlarını qeyd edirlər.\nYerli əhalinin xristian dininə sitayiş etməməsi öz tarixindən uzaqlaşması və qədim tarixə malik kilsələrimizin özgələşdirilərək tariximizin oğurlanmasına səbəb olmuşdur.\nBütün bu hadisələr vaxtilə Qarabağ ərazisində Alban məbədlərinin yerli əhali (sonradan islamı qəbul etmiş, lakin vaxtilə xristian olduqlarından bixəbər) tərəfindən məhv edilməsi ssenarisinin davamı kimi görünür. Necə ki, Dədəvan, Xudavəng (erməniləşdirilərək Didivan, Xotavank) və s. Alban tarixinə məxsus tarixi abidələr həmin yerli əhalinin yersiz qəzəbinə tuş gələrək, məhv edilirdisə, indi də Böyük Qafqazda, xüsusən Qaxda yerləşən Alban tarixi təhlükə altındadır.


“İdman Azərbaycan” yalnız “Qarabağ”a, “CBC Sport” hamısına müraciət edib » Football-plus.az\n25 in 19:51gundem\n“Tiflis “Dinamo”su ilə qarşılaşacağımız halda, “CBC Sport” qonşu ölkəyə STS göndərməyi planlaşdırır”\nTəmsilçilərimizin avrokuboklarda meydana çıxacağı günə bir aydan da az vaxt qalıb. Qeyd edək ki, “Qarabağ” Çempionlar Liqasında, “Neftçi”, Səbail” və “Qəbələ” isə Avropa Liqasında mübarizə aparacaq. “Qəbələ”dən fərqli qalan üç klub yarışa ilk təsnifat mərhələsindən qoşulacaq. Ölkə kubokunun son qalibi olan “qırmızı-qaralar” isə Avroliqaya ikinci təsnifatdan start verəcək.\nBəs görəsən, təmsilçilərimizin qitəmiqyaslı turnirlərdə oyunları canlı yayınlanacaqmı? Yayınlanacaqsa, azarkeşlər həmin qarşılaşmaları hansı telekanaldan izləyə biləcəklər? Bu suallara cavab tapmaq üçün yarışa birinci mərhələdən başlayacaq klubların rəsmiləri ilə əlaqə saxladıq. “Qarabağ”ın meneceri Asif Əsgərov bu işlə klublardan çox telekanalların maraqlanmalı olduğunu vurğuladı: “Hələ ki bu məsələ barədə fikirləşməmişik. İndiki durumda yayından daha vacib işləri həll etməyə çalışırıq.Yayına gəlincə, bu məsələdə ilk növbədə kanallar özləri maraqlı olmalıdılar. Biz də öz növbəmizdə çalışacağıq ki, onlara kömək edək. Həm "CBC Sport", həm də "İdman Azərbaycan" oyunlarımızı yayınlamaq istəyir, sadəcə, bizdən hərəkət gözləyirlər. Nə vaxtsa olub ki, oyunumuz yayılanmasın? Səhv etmirəmsə, yalnız bir dəfə - "Şerif"lə oyun verilməmişdi. Həmin vaxt da konkret yayın olmamışdı. Heç öz telekanalları da göstərməmişdi. Çalışırıq hər zaman azarkeşlərimizin oyunumuza baxmasına şərait yaradaq".\n“Neftçi”nin mətbuat katibi Rüstəm Allahverdiyev “ağ-qaralar”ın ev oyunlarının böyük ehtimalla, “CBC Sport”la yayınlanacağını bildirdi: “Danışıq aparırıq. "CBC Sport" telekanalı bununla bağlı bizə müraciət edib. Çox güman, ev oyunumuz adını çəkdiyim telekanal vasitəsilə yayınlanacaq. Ancaq hələ son qərar verilməyib, bu istiqamətdə işlər gedir. Səfər oyunlarına gəlincə, bu yöndə hələ ki dəqiq bir şey yoxdu”.\nCari avrokubok mövsümündə qitəmiqyaslı turnirdə debüt edəcək “Səbail”in mətbuat katibi Törə Əhmədova da “CBC Sport”un adını çəkdi: "Əslində "CBC Sport" yayınlamalıdı. Bu telekanalla danışıq aparırıq. Hələ ki razılıq əldə olunmayıb. Bu yalnız bir neçə gündən sonra ola bilər. Açığı, klub olaraq, özümüz də oyunumuzun "CBC Sport"da göstərilməsini istəyirik".\n“Qəbələ”nin Media və Marketinq Departamentinin rəhbəri Səməd Nəsibov da “CBC Sport”un onlara müraciət etdiyini söylədi: “Bu günə kimi bizə yayınla bağlı ancaq “CBC Sport” telekanalı mürəciət edib. Yayınla bağlı məsələdə konkret qərar verilməsə də, böyük ehtimalla onlarla anlaşacağıq. İlkin müzakirələrə əsasən telekanal rəhbərliyi səfər oyunumuzu yayınlamaq istəyir. İkinci təsnifat mərhələsində Tiflis “Dinamo”su ilə qarşılaşacağımız halda “CBC Sport” qonşu ölkəyə STS (səyyar televiziya stansiyası - red) göndərməyi planlaşdırır”.\n“CBC Sport” DÇ-ni yayınlamaq istəyir “CBC Sport”dan “İdman Azərbaycan”a zərbə “İdman Azərbaycan” yayın hüququnu “CBC Sport”dan “oğurladı” Sloveniyalılar “Qarabağ”la oyunun başlama saatını dəyişmək istəyir “CBC Sport” AÇ-ni yayınlamaq üçün danışıq aparır


Deputat: “Qazaxıstanın çökməsini istəyən qüvvələrin maraqlarını görürük” » Realxeber.org\n“Biz dəfələrlə belə iğtişaşların şahidi olmuşuq. Bunlar uzaq tarixdə olmayıb. Bu cür iğtişaşlardan sonra hansı dövlətdə hansı hadisələrin baş verdiyinin şahidi olmuşuq - qeyri-sabitlik, torpaqların işğalı, insanların maddi durumunun bərbadlığı və sair”, - deyə Vüqar İskəndərov əlavə edib.\nMətndə səhv var? Onu siçanla seçin və Ctrl+Enter düyməsini basın. Oxunub: 182}\nDeputat erkən nikahların bağlanmasına etiraz edərək təklif səsləndirib


ABUTALIBOV YENƏ “SÜRÜŞDÜ” – Günah rəhmətlikdə imiş... | AzPolitika — onlayn siyasi-ictimai qəzet\nGünlər sonra Tofiq Yaqublunun fotosu yayıldı - Qızı Nigar: "Sevincliyik" 18 Sentyabr, 2020\nTOFİQ YAQUBLU HƏBSDƏN AZAD OLUNDU! - Ev dustaqlığına buraxıldı + FOTOLAR/VİDEO(Yenilənib) 18 Sentyabr, 2020\nZEYNƏB XANLAROVA PREZİDENTƏ MÜRACİƏT ETDİ - " Tofiqi mərd Azərbaycan kişisi kimi tanıyıram..." 17 Sentyabr, 2020\nİRAN-AZƏRBAYCAN SƏRHƏDİNDƏ ATIŞMA - Ölən var 17 Sentyabr, 2020\n"DEPUTATIN SÜRÜCÜSÜ ƏFV SİYAHISINA AD SALDIRIB" - Deputatdan açıqlama 17 Sentyabr, 2020\nBU GÜN DƏ YOLUXANLARIN SAYI 100-dən ARTIQDIR - 3 nəfər vəfat edib 16 Sentyabr, 2020\nPKK TERRORÇULARI DA QARABAĞA GÖNDƏRİLİB - Fransanın vasitəçiliyi altında... 16 Sentyabr, 2020\nAzərbaycan və Türkiyə hərbi vertolyotları Naxçıvan şəhəri üzərində - VİDEO 15 Sentyabr, 2020\nABUTALIBOV YENƏ “SÜRÜŞDÜ” – Günah rəhmətlikdə imiş...\nDərc olunub: 17/10/2018 - 08:00\nBadamdarda baş verən sürüşmə bizim məmurların özlərinin də nə qədər "sürüşkən" olduğunu bir daha ortaya qoydu. Ancaq son 2-3 gündə sürüşmənin səbəbləri, buradakı tikililərin tarixçəsi, onların qanuniliyi və s. barədə nə qədər qarışıq və bir-birini təkzib edən fikirlər səsləndirsələr də, torpaq öz işindədir, sürüşməyində davam edir...\nŞəhərə uzun müdət rəhbərlik etmiş Hacıbala Abutalıbovun və hazırda rəhbərlik edən Eldar Əzizovun sürüşmənin ilk günündə hadisə yerində söylədiklərini yada salmaq istərdik. H.Abutalıbov: "Onu tikənlər də bilirdilər ki, bura sürüşmə zonasıdır, amma yenə tikirdilər. İki gün öncə tikilən divar var burada. Bakı Şəhər İcra Hakimiyyəti və Səbail Rayon İcra Hakimiyyətinə göstəriş vermişəm ki, qanunsuz tikililər sökülsün. Heç birinin sənədi yoxdur...”\nVə bundan az sonra yeni açıqlama verən Abutalıbov deyir ki, bəli, hamısı 90-cı illərdə tikilib: "Eldar Əzizovun mənə verdiyi məlumata görə, həmin evlər 1990-cı ildə inşa olunmuş tikililərdir". Yaxşı, dünən dediyin nədir, bu gün dediyin nə? Deyəsən, Hacıbala müəllim artıq öz gözlərinə də inanmamağa başlayıb... Ya da E.Əzizov onu gözlərinə yox, rəsmi açıqlamaya inanmağa inandıra bilib... Bax belə edirlər ki, Abutalıbov Tolstoyun son günlərindən danışır: "Elə edin ki, məni dahi Lev Tolstoyun ömrünün axırıncı illərindəki vəziyyətə salmayasınız. Düzdür, Tolstoy ömrünün sonunu tənhalıqla başa vurdu. Amma bir şeyi də yaddan çıxarmayın ki, mən hər şeyə dözənəm. Çünki tənhalıq özü də xoşbəxtlikdir”.\nBurada daha bir maraqlı məqam icra hakimiyyətinin bütün məsuliyyəti 90-cı illərin "boynuna atmasıdır". Deməli burada 3 ehtimal yaranır:\n3. 1995-2000-ci illər. Böyük ehtimalla Bakı Şəhər İcra Hakimiyyətinin rəsmi açıqlamasında məhz bu illər nəzərdə tutulur. Xatırladaq ki, həmin illərdə Bakının meri mərhum Rafael Allahverdiyev olub. Vəssalam, "günahkar tapıldı"- atdılar rəhmətliyin üstünə...\nElə Abutalıbov da son açıqlamasında and-aman edib ki, o torpaqları mən satmamışam. Ancaq burada haşiyə olaraq, bir oxucumuzun redaksiyamıza göndərdiyi məlumatı qeyd etmək istərdik: "Torpaqlar sərəncamla və sərəncamsız satılıblar. Hərəsinin öz qiyməti olub. Sərəncamsız torpaq satışını əvvəlcə Sədaqət Məmmədova, sonra isə Hacıbala Abutalıbovun anasının xalası nəvələri Qafar Əhmədovla Əli Əsgərov həyata keçiriblər. Bunlardan birincisi Qanunsuz Tikililərlə mübarizə, ikincisi isə Ərazi İdarəetmə Orqanları ilə İş şöbəsinə rəhbərlik ediblər. Hər ikisi milyonların içərisində üzürlər..."\nDoğrusu, şərh vermək çətindir və bilmək olmur kimə inanasan, dünən dediyini bu gün təkzib edən məmura, yoxsa oxucuya...\nHər necə olsa, torpaq sürüşməkdə davam edir, hələ bəlkə sürüşmə Badamdarın digər hissələrini də əhatə edəcək. Doğrusu, bir tərəfdən torpağı bu sürüşkənliyinə görə qınamalı da deyil. Çünki Badamdardakı evlərin hamısı olmasa da, bahalı villalardan ibarət böyük əksəriyyəti bu millətin boğazından kəsilən, oğurlanan, yağmalanan, rüşvətlə əldə olunan sərvətlər, pullar hesabına tikilib. Görünür, artıq torpaq da bu haramçılığı götürə bilmir...\nBakılı 2018-10-17 08:00:46\n... Tərtibsiz işin də mənasız nəticəsi olmalıdır.Guya Nazirlər Kabineti onun yeridir?Onun yeri əsrın xəcalət torbasıdır.\nVetendash 2018-10-17 08:00:46\nHormetli redaksiya. Bir jurnalist gonderin. Mireli qasqay kucesi ile Eldar Taqizade kucesinin kesishdiyi yerdeki boyuk deshikleri cekin. Aslan MTK nin divarlari eyilib. Bu yeralti surushme tekce orda getmir. Butun Bakida gedir. Guclu ve savadli shekilde arashdirilma getmelidir.\nCəmşid Dərələyəzli 2018-10-17 08:00:46\n93 illərdə, o zman bir çox ağıllı insanlar tərəfindən milli məclisə müraciətlər olundu ki, gəlin mərkəzin Azərbaycanın coğrafi mərkəzlərindən birinə köçürək. Bir çoxları buna ağız büzdü. Abşeron yarımadası bu gün həddindən artıq yüklənib. Qum səhrasının üzərində bunca ağırlıq, sonda təbii ki fəlakətlərə yol açacaq;. Kim nə deyir- desin, mən Bakının gözəlliyinin və təbiiliyinin 70-ci illərdə qaldığını sanıram. Köhnə Bakı yerində qalmalı idi, qoruq kimi, muzey kimi. Bu gün Bakı-Bakılqdan çıxıb. Plansız-uçotsuz xaotik bir yaşayış məskəninə çevirilib.\nG.M 2018-10-17 08:00:46\nE.Əzizov,hacıbalanın bir az gənc formasıdır..tamahları,iş metodları eynidir.Hacıbala yumorlu təlxək libası geyinmiş afyordu.\nEmin 2018-10-17 08:00:46\nNiyə mübahisə edirsiniz axı?... Açın Google Earth proqramını görün də kimin vaxtında tikilb...Azpolitika şəkillərə bax və dərc elə mümkünsə... Onda gözlərinizə inanmayacaqsız. Faktla danışmaq lazımdır\nSabir 2018-10-17 08:00:46\nBir qadın uşağı ilə tanışına qonaq gəlir.Ev sahibi onları otaqların birində yerləşdirir.Bu qadının uşağı hər gecə yatağı bulayır.Bir neçə gün belə davam edir.Axırda ev sahibi qonaqdan soru.ur ki, sənin uşağın xəstə deyil ki? Qonaq cavabında: " Nə qədər ki, siz iti pilləkanın dibinə bağlamısınız,uşaq yerini bulayacaq". İndi də bizdə nə qədər ki, Abutalşbov kimiləri vəzifə və imkanlı olacaq nəinki sürüşmələr ,hələ çox işlər baş verəcək.\nRəfael 2018-10-17 08:00:46\nIndi sürüşgənlərin zəmanəsidir/.Yoxsa onu tutub deyən olardı ki, bu yalanı sübut et.Ondan sorğuedən olmdığından Hacıbala a həmişəki kimi sürüşür.Yoxsa onu Baş nazirə müavin qoyardılar?\nMoshu (bu yazını verin) 2018-10-17 08:00:46\nQana bilmirəm ki,bu camaat bu Acı bəla kişidən nə istəyir? Bakıda pis nə baş verirsə, o günahkardır. Bakını su basırsa, ağac kəsilirsə o günahgardır. Yağışın günahı Ekologiya və Təbii sərvətlər Nazirliyindədir. Səndən soruşa lazımdır ay Nazirlik sənə yağış lazımdırmı? Şəxsən mənə lazım deyil, heç Acıl bəla müəllimə də lazım deyil. Bakıda ağacları qırırlar, məgər Bakı meşədir ki, ağac,kol-kos Bakının gözəlliyini korlasın, hələ asfalt məsələlərini demirəm. Bu kişilik simvolu bu hücumların hansına tab gətirsin? Bir yandan təbiət, bir yandan qədirbilməyən insanlarımız. Yazıq kişi fikrini toparlamamış torpaq sürüşməsi baş verdi. Bu kişini heç kimin gözü götürmür, Bəlkə Eldar Əzizovun işidir. Yox, buna da inanmıram. Torpaqdı dana, sadəcə olaraq onun da ayağı sürüşkəndir, söz-söhbət yaransın deyə, kişiliyə qiymət verməsinə görə yəqin ki, cadugərlər bəzilərinin paxıllığına görə bu əməli ediblər. Hötmətli, sayın baş baxan müavini heç vejinə də alma, cəmaətdir dana sadəcə olaraq sizə paxıllıq edirlər. Bakını su da basacaq, ağaclar qırılacaq, torpağın ayağı sürüşəcək, karvan da öz yolu ilə gedəjək, bıy, az qala hürənlər yadımdan çıxmışdı\nRanda 2018-10-17 08:00:46\n2000-ci ilə qədər orada tikinti olmayıb Hacıbala yalan danışır.O dövürdə 20-yə yaxın ev tikld evin sahibləri Bibi Heybət yaşayış massivində məcidin tikintis vaxtı vlə söklən insanlar iydi.Bu tikintidə zeytunluqda aparılırdı.Sürüşmə zonasında tikilən evlərin hamısıni Hacıbala iylə bələdiyə satıb. Hal-Hazırda orada yeri olub satan adamlar var ğörün sotu necəyədir.Elə yer var sotunu 45-min AZN satıblar.\nRufet 2018-10-17 08:00:46\n.... yatani icra hakimi teyin edende bele olur.Sasag atir rehmetliyin boynuna.rehmetliyin vaxtinda olkede pul var idiki ele evler yox villalar tiksinler ?\nƏli Vahabov 2018-10-17 08:00:46\nBəs bu ölkədə ciddi, savadlı,iş bilən,dürüst,təvazökar, qanuna hörmət edən, şəxsiyyətinə qiymət verən bir məmur yoxdur.Niyə bunlar işlərini və həyatlarını yalan,aldatma üzərində qurublar.Və nəhayət bu məmləkətin bir ciddi nəzarət orqanı niyə yoxdur ki, belə yalançı və rüşvətxorları layiqli yerində oturtsun.Milləti nə qədər aldatmaq,qanmaz yerinə qoynaq olar? Axı millətin aölı kəsənləri kifayət qədər vardır.Sadəcən....İnşaallah zaman gələr.\nt.ədalət 2018-10-17 08:00:46\nTorpaq sürüşməyinə sürüşür.Ancaq,hələlik Abutalıbov yoldaşı özüylə sürüşdürə bilmir...\nMirzə AĞ 2018-10-17 08:00:46\nŞanqalan-qater aq Bava. oxlavı ater ay Bava - Künəvə bater ay Bava! Allah Rəfiyə (bu "misra"nın müəllifinə) rəhmət elısun!


İSLAM VƏ QADIN: Quranda qadın. - 26 Октября 2008 - AZERİ-İSLAM.NET-İSLAM-DÜNYASI-KITABLAR-FORUM-QURAN\nISLAM DUNYASI Bazar ertesi, 01.03.2021, 08:38\nГлавная » 2008 » Oktyabr » 26 » İSLAM VƏ QADIN: Quranda qadın.\nİSLAM VƏ QADIN: Quranda qadın.\n«Təhrim» surəsinin, 9-12-ci ayələrinin təfsiri\n9. «Ya Peyğəmbər! Kafirlərə qarşı (qılıncla), münafiqlərə qarşı (sözlə) vuruş. Onlarla sərt rəftar et. Onların məskəni cəhənnəmdir. Ora necə də pis sığınacaqdır».\n10. «Allah kafirlərə Nuhun övrəti ilə Lutun övrətini misal çəkir. Onlar Bizim qullarımızdan iki saleh bəndənin kəbini altında idilər. Onlar ərlərinə xəyanət etdilər və (Nuhla Lut) onları Allahdan (Allahın əzabından) heç vəchlə qurtara bilmədilər. Onlara: «Başqaları ilə birlikdə siz ikiniz də Cəhənnəmə girin!» – deyildi».\n11. «Allah iman gətirənlərə Fironun zövcəsini məsəl çəkir. O zaman o: «Ey Rəbbim! Mənim üçün öz dərgahında – Cənnətdə bir ev tik. Məni Firondan və onun əməlindən qurtar. Məni zalım qövmdən xilas et!» – demişdi».\n12. «Allah (mömin qadınlara) həmçinin namusunu, ismətini qoruyub saxlamış İmranın qızı Məryəmi də misal çəkir. Biz (Cəbrayıl vasitəsilə) libasının yaxasından ona Öz ruhumuzdan üfürdük. Məryəm Rəbbinin sözlərini, kitablarını təsdiq etdi və (Allaha) itaət edənlərdən oldu».\nPeyğəmbərin (s) evindəki sirlər (zövcələrilə onun arasında yaranan ixtilaflar) ətrafdakılara yayıldıqda, münafiqlər buna çox sevinmiş və bu söz-söhbəti daha da qızışdırmışdılar. Bəlkə də elə buna görə «Təhrim» surəsinin 9-cu ayəsində onların barəsində kəskin göstərişlər verilərək buyurulub: «Ya Peyğəmbər! Kafirlərə qarşı (qılıncla), münafiqlərə qarşı (sözlə) vuruş. Onlarla sərt rəftar et. Onların məskəni cəhənnəmdir. Ora necə də pis sığınacaqdır».\nKafirlərə qarşı olan cihad həm silahlı, həm də silahsız ola bilər. Amma münafiqlərə qarşı olan cihad isə silahsız olmalıdır. Çünki İslam Peyğəmbərinin (s) münafiqlərə qarşı silahla mübarizə aparması barəsində heç bir tarixi məlumat yoxdur. İmam Sadiq (ə) buyurub: «Allahın Rəsulu (s) münafiqlərə qarşı heç vaxt müharibə etməmişdir» («Məcməul-bəyan», c.10, səh.319).\nBu səbəbdən də «münafiqlərlə cihad» dedikdə, ya onları danlamaq, məzəmmət etmək, qorxutmaq, hədələmək, rüsvay etmək və s. bu kimi şeylər, yaxud da onların qəlblərini ələ almaq nəzərdə tutulur. Beləliklə, «cihad» kəlməsi daha geniş mənalara malikdir və hər cür səy etmə, çalışmağa şamil edilə bilər.\n«وَاغْلُظْ عَلَيْهِمْ» (onlarla sərt rəftar et) cümləsi «qəzəblə danışmaq və hədədləmək» mənasındadır. İslam üçün ən təhlükəli olan münafiqlər zahirdə İslamdan danışıb müsəlmanlarla oturub-durmalarına baxmayaraq, Quranda qeyd edilən «sərt rəftar» yalnız onlar üçün nəzərdə tutulub. Çünki münafiqlərlə kafirlər kimi davranmaq mümkün deyil. Təbii ki, müharibəsiz olan bu rəftar münafiqlərin əllərinə silah alacaqlarına qədərdir. Əgər onlar silahla mübarizəyə başlasalar, eyni cavabı almalıdırlar. Belə bir hadisə Peyğəmbərin (s) vaxtında olmasa da, ondan sonra, xüsusilə Əli (ə)-ın dövründə baş vermişdi. O, münafiqlərlə silahlı mübarizəyə qalxmışdı.\nBəziləri zikr olunan ayədəki «münafiqlərlə cihad» ifadəsində məqsəd, münafiqlərlə olan rəftarda şəri hədlərin icrasının nəzərdə tutulduğunu söyləmişlər. Çünki şəri həddin təyin olunduğu əksər insanlar münafiqlər idilər. Ancaq həmin dövrdə əksər şəri hədlərin münafiqlər üçün təyin olunmasına dair heç bir dəlilimiz yoxdur.\nDiqqət olunmalıdır ki, eynilə bu ayə «Tövbə» surəsinin 73-cü ayəsində də nazil olmuşdur.\n10-cu ayədə Peyğəmbərin (s) zövcələrinin törətdiyi hadisəyə yenidən qayıdaraq, onlara yaşanmış bir hadisə zikr olunur. Allahın iki böyük Peyğəmbərinin (ə) evində yaşayan təqvasız iki qadının macərası qeyd olunur. Sonra tarixin ən zülmkar adamının evində olan başqa bir möminə qadından söhbət açılır.\n«Allah kafirlərə Nuhun övrəti ilə Lutun övrətini misal çəkir. Onlar Bizim qullarımızdan iki saleh bəndənin kəbini altında idilər».\nOnlar ərlərinə xəyanət etdilər və (Nuhla Lut) onları Allahdan (Allahın əzabından) heç vəchlə qurtara bilmədilər. Onlara: «Başqaları ilə birlikdə siz ikiniz də Cəhənnəmə girin!» – deyildi».\nBeləliklə, sirləri ifşa etməklə Peyğəmbəri (s) narahat edən iki qadına bu ayə vasitəsilə xəbərdarlıq olunur ki, Peyğəmbərin (s) arvadı olduqları üçün cəhənnəm əzabından xilas olunacaqlarını güman etməsinlər. Nuhun və Lutun arvadları öz ərlərinə xəyanət etdiklərinə görə nübuvvət sülaləsindən ayrılıb İlahi əzaba düçar olduqları kimi, onlar da İslam Peyğəmbərinin (s) ailəsindən ayrılaraq İlahi əzaba düçar ola bilərlər. Bununla yanaşı Allah övliyaları ilə ailə qurmuş bütün qadınlara xəbərdarlıq edilir ki, günah edərkən İlahi əzabdan amanda qalacaqlarını zənn etməsinlər.\nBəzi təfsirlərə görə, Nuh peyğəmbərin həyat yoldaşının adı «Valihə», Lut peyğəmbərin həyat yoldaşının adı isə «Valiə» olmuşdur («Qirtibi», c.10, səh. 6680). Bəziləri isə bunun əksini (yəni Nuh peyğəmbərin həyat yoldaşının adı «Valiə», Lut peyğəmbərin həyat yoldaşının adı isə «Valihə», və ya «Vahilə»-dir) söyləmişlər («Ruhul-məani», c.28, səh.142). (Bəziləri isə Nuh peyğəmbərin arvadının adının «Vağilə» yaxud, «Valiğə» olduğunu söyləmişlər).\nBu iki Peyğəmbərin (ə) zövcələri onlara xəyanət etmişdir. Əlbəttə ki, bu xəyanət iffət yolundan azmaq mənasında deyil. Çünki heç bir peyğəmbərin arvadı iffətsizliyə aludə olmamışdır. İslam Peyğəmbəri (s) bu haqda belə buyurub: «Heç vaxt heç bir peyğəmbərin arvadı iffətsizliyə aludə olmamışdır» («Durrul-mənsur», c.6, səh.245).\nHəzrət Lutun (ə) arvadı ərinin düşmənləri ilə həmkarlıq etmə və evinin sirlərini düşmənlərinə çatdırma baxımından ərinə xəyanət edib. Həzrət Nuhun da arvadı ona eyni xəyanəti etmişdir. Rağib «Mufrədat» kitabında yazır: «Xəyanət» və «nifaq» bir həqiqətdir. «Xəyanət» əhd və əmanət müqabilində, «nifaq» isə dini məsələlərdə işlədilir.\nİslam Peyğəmbərinin (s) ailəsində baş verənlərdən sonra bu dastanın nəql olunması da bunu göstərir ki, «xəyanət»də məqsəd, iffətsizlik deyil.\nBeləliklə, bu ayə Peyğəmbər (s) kimi böyük şəxsiyyətlərlə ünsiyyət qurduqları üçün əzabdan nicat tapacaqlarını güman edən insanların ümidlərini puç edir ki, bir daha heç kəs belə ümidlə günah etməsin. Bu səbəbdən də ayənin sonunda buyurulur: «Onlara: «Başqaları ilə birlikdə siz ikiniz də Cəhənnəmə girin!» – deyildi».\nYəni siz Peyğəmbər (s) arvadı olduğunuz üçün başqalarından üstün deyilsiniz.\nSonra imanlı şəxslər üçün iki misal zikr edilərək belə buyurulur: «Allah iman gətirənlərə Fironun zövcəsini məsəl çəkir. O zaman o: «Ey Rəbbim! Mənim üçün öz dərgahında – Cənnətdə bir ev tik. Məni Firondan və onun əməlindən qurtar. Məni zalım qövmdən xilas et!» – demişdi».\nFironun zövcəsinin adı «Asiyə», atasının adı isə «Məzahim» idi. Həzrət Musanın sehrbazlar qarşısında etdiyi möcüzəni gördüyü zaman, Asiyənin qəlbində iman nuru yarandı və o, həmin anda Musaya iman gətirdi. O, öz imanını və Allaha olan sevgisini gizli saxlamaq istəsə də bacarmırdı. Firon bundan xəbər tutduqda, bu işi ona dəfələrlə qadağan etmiş və israrla Musanın dinindən əl çəkməsini ondan istəmişdi. Amma Asiyə Fironun bu istəyinə təslim olmamışdı. Nəhayət, Firon göstəriş verir ki, arvadının əl-ayağını bağlayaraq qızmar günəş altında saxlasınlar və sinəsinə böyük bir daş atsınlar. Asiyə ömrünün son anlarında Allaha belə dua edir: «Ey Rəbbim! Mənim üçün öz dərgahında – Cənnətdə bir ev tik. Məni Firondan və onun əməlindən qurtar. Məni zalım qövmdən xilas et!»\nAllah bu fədakar və pak qadının duasını qəbul edərək, onu «Məryəm» kimi ən ismətli qadınlar sırasına daxil edir. İslam Peyğəmbəri (s) buyurub: «Behiştin ən üstün qadınları (dörd nəfərdir): Xuvəylidin qızı Xədicə, Muhəmmədin qızı Fatimə, İmranın qızı Məryəm və Fironun zövcəsi, Məzahimin qızı Asiyə» («Durrul-mənsur», c.6, səh.246).\nAsiyə öz sözləri ilə Fironun əzəmətli sarayını təhqir edir və bu sarayı Allahın rəhmət dolu evi ilə müqayisədə dəyərsiz bilir. «Musa kimi çoban bir kişiyə iman gətirməklə, Misirin ən üstün qadını olmaq imkanını əldən vermə!» – deyərək ona nəsihət edənlərin cavabını Asiyə öz duası ilə verir. «Məni zalım qövmdən xilas et» cümləsilə, o, özünün fasiq mühitdən və onların cinayətlərindən kənar olduğunu bildirir. Bu ağıllı və fədakar qadının ömrünün sonunda söylədiyi cümlələr nə qədər dəqiq və hesablanmış ifadələrdir. Bu ifadələr bütün mömin kişi və qadınlara ilham bəxş edən bir cümlələrdir. Bu, fasiq mühit və həyat yoldaşlarını bəhanə gətirərək, Allaha itaət etməkdən boyun qaçıranların bəhanələrini əllərindən alan bir cümlələrdir.\nŞübhəsiz ki, həmin dövrdə Firondan daha hiyləgər, qüdrətli, əzəmətli bir şəxs yox idi. Həmçinin, cinayətkar Fironun işgəncəsindən də daha şiddətli bir işgəncə yox idi. Ancaq bütün bunlara baxmayaraq, bu möminə qadın zalıma boyun əyməyib, tutduğu İlahi yoldan son nəfəsindək çəkinmədi.\nAsiyə öz duası ilə Allah dərgahında və behiştdə bir ev tikilməsini arzu edir. Behiştdə olmaq, cismə aid bir istək, Allah dərgahında olmaq isə ruhun ehtiyacıdan doğan bir istəkdir. Asiyə öz duasında kiçik bir cümlə ilə bunların hər ikisini cəm etmişdir.\nSonra bütün imanlı şəxslər üçün nümunə hesab edilən bir qadına işarə olunaraq buyurulur: «Allah (mömin qadınlara) həmçinin namusunu, ismətini qoruyub saxlamış İmranın qızı Məryəmi də misal çəkir. Biz (Cəbrayıl vasitəsilə) libasının yaxasından ona Öz ruhumuzdan üfürdük. Məryəm Rəbbinin sözlərini, kitablarını təsdiq etdi və (Allaha) itaət edənlərdən oldu».\nMəryəm iman baxımından ən ali dərəcəyə yüksəlmiş, bütün asimani kitablara, İlahi hökmlərə iman gətirmişdi. Əməl baxımından bütün İlahi əmrlərə tabe olur, hər cəhətdən Allaha itaət edirdi.\n«کلمات» kəlməsi ilə «کتب» kəlməsinin fərqi bu ola bilər ki, «کتب» kəlməsi peyğəmbərlərə nazil olan bütün səmavi kitablara işarədir. «کلمات» kəlməsi isə kitab şəklində olmayan vəhylərə aiddir.\nMəryəm İlahi kitablara və vəhylərə səmimi qəlbdən elə iman gətirirdi ki, «Maidə» surəsinin 75-ci ayəsində o, «Siddiqə» (çox təsdiq edən) adı ilə zikr olunmuşdur (Bir çoxları «Siddiqə» kəlməsini «düz danışan» kimi mənalandırmışlar). Belə yüksək məqama sahib olan bu imanlı qadın haqqında Quranın müxtəlif ayələrində rast gəlmək olar ki, bunlardan ən mühümü onun adıyla başlayan surədir.\nBeləliklə, Qurani-Kərim bu izahları ilə cinayətkar yəhudilərin Məryəm haqqında söylədiklərinə və nalayiq sözlərlə onun paklığını şübhə altına salanlara cavab verərək, onu pak və ismətli hesab edir.\n«Öz ruhumuzdan ona üfürdük» ifadəsi, ruhun ali olmasına və əzəmətinə işarədir. Başqa sözlə desək, «ruh»un «Allah»a əlavə olunması «təşrifiyyə izafəsi»dir ki, hər hansı bir şeyin əzəmətini bildirmək üçün işlədilir. («Beytullah» sözündəki «beyt» kəlməsinin «Allah» kəlməsinə artırıldığı kimi. Halbuki, Allahın nə ruhu var, nə də yaşamaq üçün evi.)\nQəribədir ki, bəzi təfsirçilər Allah dərhgahına yaxın olan qadınlar haqqında hədis nəql edərkən, bu hədislərə istinad edərək «Aişə»ni onların ən üstünü hesab etmişlər. Onların bu hədisi «Təhrim» surəsinin təfsiri üçün nəql etməmələri daha yaxşı olardı. Çünki «Təhrim» surəsində belə saxta hədislərə açıq-aydın cavab verilir. Belə ki, surənin əvvəlində Allah və Peyğəmbərin (s) qəzəbinə səbəb olaraq məzəmmət olunan iki qadının «Həfsə» və «Aişə» olduqlarını əksər sünni təfsirçilər və tarixçiləri təsdiq etmişlər. Bu faktı, sünnilərin ən mötəbər hədis kitabı olan «Səhih Buxari»də də tapmaq olar («Səhih Buxari», c.6, səh.195).\nBiz bütün azad düşüncəli insanlardan xahiş edirik ki, bu surənin ayələrini bir daha gözdən keçirsinlər ki, hansı hədisin saxta və ya səhih olmasını anlaya bilsinlər.\nПросмотров: 1008 | Добавил: azeri-islam


18 Mart 2020, 17:02\nXəbər verdiyimiz kimi, martın 17-də jurnalist Əfqan Muxtarlının azadlığa buraxılıb. Jurnalistin Berlində AzadlıqRadiosuna verdiyi açıqlamaya görə, onu elə həbsxanadan birbaşa Bakı hava limanına gətiriblər və ordan təyyarə ilə Almaniyaya yola salıblar.\n"Məni birbaşa gətirdilər hava limanına və təyyarə ilə Moskvaya, oradan da Berlinə. Ya azad olunub ölkədən çıxarılmalı idim, ya da həbsdə qalmalı idim. Mən həbsdə qalmaqdansa belə də olsa azadlığa çıxmağı üstün tutdum".\nƏfqan Muxtarlı, Sərhədsiz Reportyorlar təşkilatının Almaniya nümayəndəliyinin icraçı direktoru Christian MİHR, Əfqan Muxtarlının yoldaşı Leyla Mustafayeva və ECPMF-nin nümayəndəsi Jane Whyatt? Berlin, 17 mart 2020\nOnun dediyinə görə, bu məsələ onun üçün gözlənilməz olmayıb. "Bir il olardı ki, beynəlxalq təşkilatlar bu məsələ ilə məşğul idilər və axır ki, mənim azadlığa çıxmağım baş tutdu. Məni Gürcüstandan necə oğurlayıb həbs etmişdilər elə də həbsxanadan oğurlayıb hava limanına gətirdilər və təyyarə ilə Almaniyaya yola saldılar". (Jurnalist Əfqan Muxtarlının həyat yoldaşı və qızı bir müddətdir ki, Almaniyada yaşayır.)\nVəkil Nemət Kərimli isə bildirib ki, Ə.Muxtarlının cəza növünün dəyişdirilməsi ilə bağlı məhkəməyə müraciət edilmişdi:\n«Martın 17-də məhkəmə olmalı idi, amma Əfqanın azadlığa buraxılıb-buraxılmaması ilə bağlı heç nə deyə bilmərəm».\nMartın 17-də Suraxanı Rayon Məhkəməsində onun cəzasının qalan hissəsindən azad edilməsi ilə bağlı müraciətə baxılıb. Məhkəmənin qərarı ilə Ə.Muxtarlının cəzasının qalan hissəsinin şərti hesab olunaraq, onun azadlığa buraxılıb.\nTbilisidə jurnalist Əfqan Muxtarlıya azadlıq tələbi ilə aksiya keçirilib\nJurnalist Əfqan Muxtarlı 6 il həbs cəzası almışdı. O, qaçaqmalçılıqda, sərhədi qanunsuz keçməkdə və hakimiyyət nümayəndəsinə zor tətbiq etməkdə günahlandırılaraq 2017-ci ildə həbs olunub. O, ittihamları qurama sayır. 2014-cü ildən mühacirətə gedən jurnalist Gürcüstandan oğurlanaraq Azərbaycana gətirildiyini bəyan edib. O bu məsələdə Gürcüstanın hüquq-mühafizə orqanlarını da günahkar sayır. Amma həmin vaxt Gürcüstan baş naziri onlara qarşı ittihamların əsassız olduğunu açıqlamışdı.\n"Oğlumu 30 nəfər 5 saat döyüb, indi deyirlər, polisi bağışla..."


Ermənistanda həyat durğunluğun astanasında –\nOktyabr ayı ilə müqayisədə Ermənistanda qida və alkoqolsuz içkilər 2,8% bahalaşıb. Bu, əsasən meyvə, süd məhsulları, şəkər, şəkər tozu, yağlar və tərəvəz qiymətlərinin 1,9-20,5% artması ilə əlaqədardır.\nTeleqraf.com xəbər verir ki, bu barədə “Joxovurd” qəzeti məlumat yayıb.\nNəşr qeyd edir ki, tərəvəz bazarında 20,5% artım qeydə alınıb. Meyvələrin qiymətləri 1,9% artıb. Süd məhsulları, pendir və yumurta bazarı da bahalaşmadan yan keçməyib. Ermənistan Statistika Komitəsinin məlumatına görə, bu bazarlarda artım 2% təşkil edib.\nAy ərzində yumurta 7.6% bahalaşıb, noyabr ayında şəkər tozu bazarında oktyabr ilə müqayisədə artım 2% olub. Balıq və dəniz məhsulları bazarlarında da 0,5% artım qeydə alınıb. Qeyd edək ki, ay ərzində alkoqollu içkilər və siqaretlər 0,4% bahalaşıb.\nQəzetin verdiyi məlumata görə, oktyabr ayı ilə müqayisədə noyabr ayında un məhsullarının və dənli bitkilərin qiymətləri 0,2% artıb.


Liberal məzənnə qaçılmazdır...\nEkspert: Dollara tələb yenidən arta bilər\nValyuta hərracına Mərkəzi Bankın gec müdaxiləsi ciddi dollar qıtlığı yaradıb. İqtisadi və Sosial İnkişaf Mərkəzinin (İSİM) sədri Vüqar Bayramovun qənaətincə, Mərkəzi Bank sentyabrın 8-də keçirilən hərraca 300 milyon dollarlıq valyuta çıxarılmasını iyulda etməli idi.\n“Mən iyulda Mərkəzi Banka məhz hərraca 300 milyon dollar çıxarmağı təklif etmişdim. Mərkəzi Bank bunu reallaşdırdı və təklif etdiyim məbləğdə valyutanın hərraca gətirilməsi təmin olundu, amma bunu çox gec etdi. Bu yubanma isə valyuta bazarında ciddi dollar qıtlığı yaratdı”, - deyə Bayramov bildirib.\nEkspert hesab edir ki, son hərraca 300 milyon dolların çıxarılması və bu kontekstdə valyuta bazarının necə dəyişəcəyi iqtisadi proseslərdan asılı olacaq.\nEkspertin qənaətincə, kommersiya banklarının əvvəlki hərraclarda sifarişlərinin böyük olması süni səbəblərlə bağlı idi. Onun sözlərinə görə, banklar sifarişi şişirdirdilər ki, Dövlət Neft Fondunun 50 milyon dollarlıq satışından mümkün qədər çox valyuta cəlb edə bilsinlər: “Bunun əlamətidir ki, əvvəlki hərraclarda milyard dollara yaxın tələb ilə çıxış edən banklar son hərracda 402 milyon dollar istədilər. Niyə? Çünki öncədən hərraca 50 milyon deyil, 300 milyon dolların gələcəyini bildilər və reala yaxın tələb ilə çıxış etdilər. Halbuki bir neçə gün öncə 700 milyon dollara iddia edirdilər. 50 milyon dollar satılanda 700 milyon dollar istəyən bankların 300 milyon dollar hərraca çıxarılanda sifarişlərini niyə 2 dəfə azaltdılar sualının cavabı da budur. Eyni zamanda, kommersiya bankları tələbin ödəniləcəyi halda marcla daha az spekulyasiya edəcəklərini də bilirlər. Əvvəlki müsahibələrimdə dediyim kimi, dollar qıtlığının aradan qaldırılması yalnız tələbin ödənilməsi hesabına baş verə bilərdi və əgər tələb ödəniləcəksə, o zaman dollar məhdudiyyətsiz satılacaq”.\nEkspertin fikrincə, mövcud ehtiyatlar hesabına tələb daim ödənilə bilərmi sualı da önəmlidir. Bayramov hesab edir ki, tələbi ödəmək üçün 2 yol var: valyuta ehtiyatlarından istifadə və bazardan gələn gəlirlər hesabına tələbin ödənilməsi. Onun fikrincə, ikinci yol tələbi qarşılamaqda ən etibarlı və sağlam yoldur.\nİqtisadçının proqnozuna görə, növbəti hərracda dollara tələb yenidən arta bilər və bu halda Mərkəzi Bankın 4 milyard dollarlıq valyuta ehtiyatları bu tələbi ödəməyə kifayət etməyəcək: “Bu il üçün ümumi büdcəsi 10 milyard 688 milyon manat olan Dövlət Neft Fondu isə dövlət büdcəsinə 7 milyard 615 milyon manat transfer etməlidir. Fond bu ilin ötən aylarında artıq 3 milyard dollardan artıq valyutanı hərraclar vasitəsi ilə manata çevirib. Neft Fondu büdcə öhdəlikləri başa çatanadək hərraclara çıxacaq, Mərkəzi Bank isə valyuta ehtiyatlarını qoruyub saxlamağa çalışacaq. Deməli, hər iki qurum orta və uzun-müddətli dövrdə bazarda əsas oyunçu olmaqda maraqlı deyillər. Bu baxımdan, valyuta bazarındakı növbəti dəyişikliklər birbaşa hərraca Dövlət Neft Fondu və Mərkəzi Bankın nə qədər valyuta çıxarmasından asılı olacaq. Böyük həcmdə valyutanın isə hər hərracda təklif edilməsi texniki baxımdan mümkün deyil. Amma dollara olan tələbin yenidən artacağı gözləniləndir. İdxal, borc öhdəlikləri və dollarlaşma prosesi xarici valyutalara tələbi yenə də artıracaq. Bütün hallarda isə güman edilir ki, Mərkəzi Bank valyuta bazarında cari tələbi ödəməklə ilin sonuna doğru Rusiya və Qazaxıstanda olduğu kimi liberal məzənnə siyasətinə keçəcək və əslində bu da qaçılmazdır. Çünki liberal islahatlar liberal məzənnə siyasəti tələb edir. Mərkəzi Bank bu siyasətə hələ 2015-ci ildə keçməli idi, amma etmədi. İndi isə valyuta bazarını liberal məzənnə siyasətinə hazırlamaqla prosesə başlaya bilər. Proseslərin təhlili onu deməyə əsas verir ki, liberal məzənnə siyasətinə keçidə sadəcə qısa müddət qalıb”.


"Ebola" bu ölkede 6 000-den çox uşağı yetim qoydu - Azadliq Xeber\n“Ebola” bu ölkede 6 000-den çox uşağı yetim qoydu\n30.12.2015 / 03:55 xeber –\n“Ebola” epidemiyası Qvineyada 6 000-dən çox uşağı yetim qoyub. APA-nın “RİA Novosti”yə istinadən verdiyi xəbərə görə, bu barədə BMT-nin hesabatında bildirilir.\nMəlumata görə, epidemiya səbəbindən 6220 uşaq bir və ya hər iki valideynini itirib. Xəstəliyə yoluxan 230 uşaq sağalıb, 519-u isə keçinib. BMT-nin YUNİSEF Uşaq Fondu artıq “Ebola”dan azad Qvineyada minlərlə uşağın dəstəyə ehtiyacı olduğunu bildirib.\nQeyd edək ki, Ümumdünya Səhiyyə Təşkilatı ötən gün Qvineyada “Ebola” virusunun yayılmasının sona çatdığını elan edib.\nBMT-də qeyd ediblər ki, 2016-cı ildə Qvineya, Liberiya və Syerra-Leone səhiyyə sisteminin bərpası planını həyata keçirəcəklər. Buraya, əsasən, ictimai sağlamlıq və analığa dəstək proqramları daxildir.\nQeyd edək ki, Qvineya, Liberiya və Syerra-Leonedə 2014-ci ildə başlayan “Ebola” epidemiyası zamanı 28 min insan virusa yoluxub, onlardan 11 mindən çoxu keçinib.


Usaq Arabasi Qiymetleri ilə Kontakt Home-da Tanış Olun!\nUsaq arabasi qiymetleri\nUsaq arabasi qiymetleri baha və ucuz olur. Brend markaların məhsulları digər tanınmamış markalarla müqayisədə nisbətən yüksəkdir. Buna səbəb hər bir məhsulun istehsalı zamanı sağlam, orijinal, ziyansız xammal və materialların istifadəsidir. Valideynlər tərəfindən ən çox üstünlük verilən modelləri sizlərə təqdim edirik. Hər bir usaq arabasi qiymetleri ilə yanaşı xüsusiyyətləri də saytımızda qeyd edilmişdir ki, rahatlıqla məhsul haqqında ətraflı məlumat əldə edə biləsiniz.\nUsaq arabasi qiymetleri bizdə sərfəli.\nUsaq arabasi qiymetleri sizin seçdiyiniz modelə görə dəyişir. Belə ki, övladınızın yaşına, cinsinə, çoxfunksiyalı və yaxud az funksiyası olan arabalar ilə maraqlanmağınızdan, hər bir məhsulun xüsusiyyət və keyfiyyətindən asılı olaraq qiymət baha və ucuz ola bilir. Uşaqların tam təhlükəsiz şəkildə daşınmasına xidmət edən bu arabalara tələb olduqca böyükdür. Büdcənizə uyğun usaq arabasi qiymetleri saytımızda təklif olunur. Buyurun tanış olun.\nKolyaska Uşaq kalyaskası Uwaq kalyaskalari Yungul kolyaska Chicco Azerbaijan Kalyaskalarin qiymeti Usaq ucun kalyaskalar Usaq arabasi qiymetleri Uşaq arabaları Chicco Baku Usaq kalyaskalari kalyaskalar Usaq kalyaskasi Kalyaska Kalyaska qiymetleri Usaq arabalari Chicco usaq arabalari Laqonda Studiya monitorları Döşəmə təmizləyən Asqı aparatları Duş üçün aksessuarlar


Hökumətdən sanatoriya və kurortlara yeni tələb\n19 Oktyabr 2012 12:19\nNazirlər Kabineti "Sanatoriya-kurort müəssisələrində sanitar-gigiyenik Tələblər"i təsdiq edib. Baş nazir Artur Rəsizadənin imzaladığı qərara əsasən, tələblər mülkiyyət formasından və tabeliyindən asılı olmayaraq, yeni tikilən, yenidən qurulan, əsaslı təmir və bərpa edilən müəssisələrə şamil edilir. Tələblərin icrasına nəzarət ərazi gigiyena və epidemiologiya mərkəzləri tərəfindən həyata keçirilir.\nƏrazinin müəssisə kimi qəbul olunması həmin ərazinin baş planı və orada mövcud olan təbii müalicə ehtiyatlarının tibbi-bioloji, kurortoloji, geoloji, hidrogeoloji, sanitar- gigiyenik və digər tədqiqatları əsasında müəyyən edilir.\nBu müəssisələr yaşıllıq və şəhərətrafı zonalar, dəmiryol, hava və dəniz limanları, şlüzlər, hidroelektrik stansiyaları, çirkab sularının axıdılma yerləri, tullantıların yerləşdirilmə obyektləri, çaylar, bulaq mənsəbləri, sürətli avtomobil magistralları və digər səs-küy mənbələrindən\nÇimərliklər yataq korpuslarından kənarda, piyadalar üçün əlverişli gediş-gəliş zonasında (1,2 km) yerləşdirilməlidir. Komfortluq şəraitindən (ulduz dərəcələri) asılı olaraq, müəssisələr müxtəlif tələblərə cavab verməlidir.


Millimizin baş məşqçisi: "Oyunçularımız elə də güclü deyil" | Futbolxeber.az\n19 yaşadək futzalçılardan ibarət Azərbaycan yığma komandasının baş məşqçisi Ağatahir Əzimov ilk dəfə təşkil ediləcək Avropa çempionatının püşkatmasının nəticələri barədə federasiyanın mətbuat xidmətinə müsahibə verib. Əzimov əsas mərhələnin II qrupunda Hollandiya, Sloveniya və ilkin mərhələdə B qrupunun qalibi olacaq yığma ilə qarşılaşacaq millinin imkanlarını dəyərləndirib. Futbolxeber.az saytı müsahibəni təqdim edir:\n- Müqayisə etsək, İsveç digərlərindən daha güclüdür. Kosovo da zəif komanda deyil. Püşk yeni atılıb. Rəqiblərimizin imkanlarını dəyərləndirəcəyik. Hansı ölkədə uşaq futzal məktəbi güclüdürsə, deməli, həmin milli təhlükəlidir. Təəəssüf ki, biz bu sahədə axsayırıq. Sadəcə, biz A milli komandanın reytinqinə görə mübarizəyə əsas mərhələdən başlayacağıq. Çünki U-19-ların Avropa çempionatı ilk dəfə keçiriləcək.\n- Komandanı formalaşdıra bilmisiniz?\n- Yeni yaranmış komandadan qitəmiqyaslı yarışda ciddi uğur gözləməyə dəyər?\n- Hər oyuna qələbə qazanmaq üçün çıxacağıq. Nəticə qazanmaq üçünçalışırıq. Bu, çox vacibdir. İstəyimizi reallaşdırmağa gücümüz nə dərəcədə çatacaq, bunu zaman göstərəcək. Ancaq şəraitdən, heyətdən asılı olmayaraq, u-19-un məqsədi dəyişməzdi: hər şey qələbə üçün!\n- Rəqiblərin hansısa oyununu canlı izləmək imkanınız olacaq?


Ətin qiyməti ətrafında yeni ziddiyyətlər yaranır\nVahid Mərəhhəmov: "İqtisadi İnkişaf Nazirliyi və digər strukturlar bazarda qiymətlərin tənzimlənməsinə yox, yalnız satışın rəqabət mühitində getməsini təmin etməyə borcludur"\nAzərbaycanda heyvan əti bol olsa da qiymətləri hələ də baha olaraq qalır. Belə ki, bir kilo qoyun ətinin qiyməti 9 manata çatır, mal ətinin qiyməti isə 7-8 manat arasında dəyişir. Belə vəziyyətdə isə əhalinin əksər hissəsi daha ucuz olan quş ətinə üstünlük verir. Halbuki, qoyun və mal əti olduqca baha satılır və bunu rəsmilər də etiraf edir.\nMəsələn, Kənd Təsərrüfatı Nazirliyinin şöbə müdiri Çingiz Fərəcov da ət məhsullarının baha qiymətə satılmasından narazılığını ifadə edib: "Ötən il ölkəyə 2420 baş, cari ilin 3 ayında isə 600 baş heyvan gətirilib. Bu gün bazarda ət məhsulları baha qiymətə satılır. Qiymətə nəzarəti İqtisadi İnkişaf Nazirliyi yanında Antiinhisar və İstehlakçıların Hüquqlarının Müdafiəsi üzrə Dövlət Xidməti edir. Onlar da bu məsələyə ciddi nəzarət etməlidir. Biz bunu deyəndə onlar bizdən inciyirlər. Eyni zamanda qiyməti qaldıran alverçilər cəzalandırılmalıdır. Çünki qiymətləri qaldıran onlardır. Hazırda mal ətinin qiyməti 5, qoyun ətinin qiyməti isə 6 manat olmalıdır". Görəsən, İqtisadi İnkişaf Nazirliyi tərəfindən həmin prosesə nəzarət aparılırmı? Ümumiyyətlə bazardakı qiymət alverçilərini kimlər cəzalandırmalıdır?\nMəsələ barədə ekspert rəyini öyrəndik. Kənd təsərrüfatı üzrə mütəxəssis Vahid Məhərrəmov ət məhsullarının bahalaşmasında İqtisadi İnkişaf Nazirliyinin ittiham olunmasını düzgün saymadı: "Kənd Təsərrüfatı Nazirliyinin ətin və digər aqrar sahə məhsullarının qiymətinə qarışmağa ümumiyyətlə ixtiyarı yoxdur. İqtisadi İnkişaf Nazirliyi nə etməlidir ki? Bazar iqtisadiyyatı şəraitində fermerə və ət satışı ilə məşğul olan sahibkara qiymət diqtə etmək olmaz. Bu, yalnız həmin işlə hökumətin məşğul olduğu, istehsal və satışı öz üzərinə götürdüyü sovet dönəmində mümkün idi. Hətta sovet dönəmində hökumət tərəfindən tədarük edilən məhsula qiymət qoyulurdu. Bazarda isə xüsusi qiymət tənzimləmə sistemi yaradılmamışdı. Keçən ilin müvafiq dövrü ilə müqayisədə indi kəsim üçün idxal olunan diri heyvanın qiyməti 128 faiz artıb. Bu gün diri heyvan əsasən Gürcüstandan idxal olunur. Bu ölkədə isə son zamanlar ətin qiyməti elə də qalxmayıb. Kəsim üçün idxal olunan mal-qarayə həm də 15 faizlik rüsum tətbiq edilir. Daşınma xərcləri də nəzərə alınmalıdır. Belədə Azərbaycan istehlakçısının əldə etdiyi vəsait digər ölkələrin fermerlərinin cibinə axır. Halbuki özümüz heyvandarlıq məhsulunun istehsalı ilə ciddi məşğul olmaq qabiliyyətindəyik. Rəsmilər mal-qaranın baş sayının artdığını iddia edir. Belədirsə necə olur ki, idxal 128 faiz artır?\nİqtisadi İnkişaf Nazirliyinin Antiinhisar adlı qurumu dövlət Tarif Şurasının müəyyənləşdirdiyi qiymətə uyğun olaraq nəzarət işi aparır. Onların bazara girərək burada qiymət siyasəti aparmalarına isə heç bir hüquqi əsas yoxdur. İqtisadi İnkişaf Nazirliyinin öz siyasəti var. O daxildə arqar sahə məhsullarının qiymətini tənzimləməməlidir. Dağlıq və ya aran rayonlarında ət istehsalı fərqlidir. Bakıda ətin qiyməti baha başa gəlir. Çünki Bakı ətrafında saxlanılan heyvan üçün ot daha uzaqdan gətirilir və belədə onun xərci yüksək olur. İkinci tərəfdən bazardakı satıcını alverçi adlandırmaq da düzgün deyil. Ona görə ki, ölkədə bazar iqtisadiyyatı hökm sürür. Hazırda istehsalçı və malı gətirib tədarük edib satanlar var. Bu kateqoriyalı insanlar da risq edir".\nHəmsöhbətimiz bildirdi ki, İqtisadi İnkişaf Nazirliyi və digər strukturlar bazarda qiymətlərin tənzimlənməsinə yox, yalnız satışın rəqabət mühitində getməsini təmin etməyə borcludur: "Yəni bazarda normal mühitin yaranmasına çalışmalıdırlar. Süni şəkildə kimlərsə bazardan çıxarıldıqda isə inhisarçılığa yol açılır. Belədə bu məqam satılan malın maya dəyərinə təsir edir və onun qiyməti qalxır. Bazarda qiymətləri süni surətdə endirmək olmaz. Belə addım bazardan çoxlarının çıxmasına səbəb olar. Yerdə qalan azlıq isə süni istifadəyə yol verərək qiymətləri qaldıracaq. Avropa, hətta Gürcüstanda iri buynuzlu mal-qaradan bir günə bir kilo ət artımı qeydə alınır. Azərbaycanda isə bir kilo mal əti 5 günə alınır. Deməli, 1 kilo ətin alınması üçün ölkəmizdə 5, Gürcüstanda isə cəmi 1 gün xərc çəkilir. Ona görə də qonşu ölkədə istehsal olunan ətin maya dəyəri Azərbaycanda olduğundan 60 faizə qədər aşağıdır. Belə olan halda qonşu ölkədə manevr imkanları da genişdir. Ölkəmizdə də ətlik istiqamətli cins mallar olmasına çalışmalıyıq ki, onlar gündə bir kilo ət versin və maya dəyəri ucuz başa gəlsin".


Türkiyə Bakı-Tibilisi-Qars dəmir yolu ilə ilk yük qatarını Rusiyaya göndərib\n29 Yanvar 2021 17:28\nTürkiyə “Dəmir İpək Yolu” adlanan yeni nəqliyyat dəhlizi üçün strateji əhəmiyyətli bir mərkəzə çevrilib.\n“Anadolu” agentliyi xəbər verir ki, Türkiyənin Nəqliyyat və İnfrastruktur naziri Adil Karaismayıloğlu bu barədə Bakı-Tibilisi-Qars (BTQ) dəmir yolu ilə Rusiyaya ilk yük qatarının göndərilməsi mərasimində deyib.\n“Qatar Rusiya Federasiyasının Vladimirski vilayətinə qədər 4650 km məsafəni qət etməli olacaq. 15 vaqonda Türkiyə istehsalı olan 3 321 ədəd paltaryuyan maşın, sobalar müştərilərə göndərildi”, – deyə o bildirib.\nTürkiyəli nazir son vaxtlara qədər Rusiya bazarına malların tədarükünün avtomobil və ya dəniz nəqliyyatı ilə həyata keçirildiyini xatırladıb:\n“Bu gün ixracatçılar dəmir yolu nəqliyyatına üstünlük verirlər ki, bu da dəmir yolu şəbəkəsinə olan inamın artmasını göstərir”.\nTürkiyə Nəqliyyat Nazirliyinin rəhbəri Asiya və Avropada yükdaşıma tarixində mühüm bir mərhələ olan BTQ-nın 30 oktyabr 2017-ci il tarixində istifadəyə verildiyini qeyd edib.\nO bildirib ki, layihə Türkiyədən Çinə marşrutun bir aydan 12 günədək qısaldılmasına imkan verir.\nKaraismayıloğlu həmçinin vurğulayıb ki, BTQ Bosfor boğazı yaxınlığındakı Mərmərə dəmir yolu xəttinə qoşulduqdan sonra Cənub-Şərqi Asiyadan Qərbi Avropaya malların çatdırılma müddəti 18 günə qədər azalıb.


BƏRDƏDƏ ŞEİR MÜSABİQƏSİNİN QALİBLƏRİ MÜƏYYƏNLƏŞİB – ASTV\nBərdə şəhər akademik Zərifə Əliyeva adına texniki fənlər təmayüllü məktəb-liseydə ümumtəhsil məktəblərinin şagirdləri arasında 28 May – Respublika Günü münasibətilə keçirilən “Vətənim Azərbaycanım” adlı şeir müsabiqəsinin qalibləri müəyyənləşib. ARANTV.AZ xəbər verir ki, rayon Gənclər və İdman İdarəsinin təşkil etdiyi müsabiqədə 19 məktəbdən 48 şagird iştirak edib. Gənclər və İdman İdarəsinin rəis müavini Aydın Qasımov iştirakçıları qarşıdan gələn Respublika Günü münasibətilə təbrik edib, Azərbaycan Xalq Cümhuriyyətinin yaranmasından və onun həyata keçirdiyi tədbirlərdən, dövlətçilik tariximizdə rolundan danışıb. Sonra müsabiqə iştirakçıları Vətənimizə həsr olunan şeirlər söyləyiblər. Qaliblərə müvafiq diplomlar təqdim edilib. azərtac\nPrevious Nizami Kino Mərkəzində “Mənim balaca şahzadəm” cizgi filminin təqdimatı olub


Əliyevlə Kadırovun ortaq dəyərləri | Xural qəzeti\nƏsas Səhifə/KÖŞƏ YAZARLARI/Əliyevlə Kadırovun ortaq dəyərləri\nİlham Əliyevin və Şeyxülislam Hacı Allahşükür Paşazadənin ortaq dostu Ramzan Kadırovun 35 yaşı tamam oldu. Minlərlə çeçenin qanı bahasına hakimiyyət başına gətirilən Kadırov özünə təmtəraqlı ad günü keçirdi. Cövhər Dudayevin, Aslan Məshədovun və minlərlə çeçen şəhidinin qanı axıdıldığı Qroznının tarixində ən əxlaqsız günlərdən biri yaşadı.\nHeydər Əliyevin ad günündə olduğu kimi, Kadırovun ad günündə də xalqa məxsus milyonlar havaya sovruldu. Qroznıının göyləri al-əlvan fişənglərin parıltısına şahid oldu. Heydər Əliyevin ad gününə Hollandiyadan dəyəri milyonlarla manat olan çiçəklər gətirilirsə, Kadırovun ad günündə milyonlar hesabına okeanın o tayından ünlü artistlər dəvət edildi. Çeçen xalqının cibindən oğurlanmış paralar hesabına Hollivud ulduzları Van Damm və Hilaru Şvak vicdan əzabı çəkmədən bir əyalətin başkəsən rəhbərinin ad günündə iştirak etdi.\nƏxlaqsızlıq bununla tamamlanmır. Çeçenistanda spirtli içkilərin satışına qadağa qoyan, qadınların başı acıq gəzməsini yasaqlayan, şəriət məhkəmələri quran Kadırov, hamının gözü qarşısında xanımlarla əyləndi.\nAd günü həm də Kadırovun həddən artıq riyakar olduğunu bir daha sübut etdi. Bir neçə həftə əvvəl Qroznı başqa bir məzhəkənin şahidi olmuşdu. Guya Məhəmməd peyğəmbərin İngiltərədə yaşayan qohum-əqrəbası Ramzan Kadırova peyğəmbərimizə məxsus su camını hədiyə etdi. Şübhəsiz ki, Kremlin hazırladığı ssenari əsasında camın qarşılanma mərasimi keçirildi. Kadırovun ad günündə səhnədə yallı vuran dəstə, camın qarşılanma mərasimində hava limanında eyni qaydada zikr (çeçenlər zikri ayaqüstə dövrə vuraraq oxuyurlar) etdilər. Kadırov isə Van Dammdan artıq artistlik edərək, camı əlinə götürüb hönkürtü ilə ağlamağa başladı. Üzünə dəhşətli dərəcədə möminlik ifadəsi verən Kadırov əlində cam Qroznının mərkəzi məscidinəcən ayaqüstü gəldi. Məsciddə böyük bir törənlə camı salamladılar. Bir sözlə, əsl bütpərəst mərasimi təşkil olundu. Yeri gəlmişkən, mömin Kadırov ad gününü elə həmin məscidin qarşısındakı meydanda təşkil etmişdi.\nBu silsiləsini Rusiya prezidenti və baş naziri də davam etdirib. Putun və Putinin ofisində prezident işləyən Dmitri Medvedyev bu əyalət başkəsənindən ad günü üçün bu qədər paranın haradan əldə edildiyini soruşmayıb.\nİqtisadi cəhətdən diz üstə çökən Rusiyanın gözü qarşısında Kadırov hamıya meydan oxudu. Hər il dövlət büdcəsi təsdiq edilərkən minlərlə rus meydanlara axışaraq Qafqaza, xüsusən də Çeçenistana dotasiyaların ayrılmasının əleyhinə çıxır. Rusiyanın vicdanlı siyasətçiləri bu paraların yerli başkəsənlərlə Putin arasında bölüşdürüldüyünü bildirir. Kadırovun ad günü həmin siyasətçilərin nə qədər haqlı olduqlarını bir daha sübut etmiş oldu.\nBu ad günü eyni zamanda, “Rusiyada ədalət var” deyənlər üçün bir dərsdir. İndən belə vicdanı olan istənilən kəs Rusiyada ədalətin olduğuna iddia etməməlidir.\nİlham Əliyev Kadırovu dost adlandırıb. Bakıda təmtəraqla Kadırovu qarşılayıb. Onları bir çox cəhətlər birləşdirir: İlham Əliyev də Kadırov kimi öz xalqının qanına susayıb. Kadırov İlham Əliyev kimi kosmetik abadlıq işləri hesabına milyonlara sahib çıxıb. İlham Əliyev lazım gələndə Kadırov kimi islamı dəyərlərdən danışıb, sonra dindarlara zülm edə bilir. R.Kadırov elə İ.Əliyev kimi ağızdolusu demokratiyadan söz acıb, rəqiblərini amansızlıqla təqib edir. İ.Əliyevdə olduğu kimi, Kadırovun da gəlirinin əsasını neft təşkil edir. Hər iki rəhbər dövlət büdcəsindən oğurladıqları paralar hesabına Dubayda mülklərə sahib olub. Ən əsası isə onları Rusiya sevgisi birləşdirir. Hər ikisi hakimiyyətə rusların hesabına yiyələnib. Hər iksi Rusiyaya arxalanaraq öz xalqına qan uddurur.\nHər ikisi də gəncdir…


Malayziyanın haqqında 12 il həbs cəzası çıxarılmış sabiq Baş naziri hökumətə qayıda bilər - AZƏRTAC – Azərbaycan Dövlət İnformasiya Agentliyi\nMalayziyanın haqqında 12 il həbs cəzası çıxarılmış sabiq Baş naziri hökumətə qayıda bilər\nMalayziyanın haqqında 12 il həbs cəzası çıxarılmış sabiq Baş naziri Nacib Razak yenidən hökumətə qayıda bilər.\nAZƏRTAC xəbər verir ki, bu barədə sentyabrın 10-da “The Straits Times” qəzeti məlumat yayıb. Bildirilib ki, külli miqdarda korrupsiya və rüşvət almaqda ittiham edilən sabiq Baş nazir yeni hökumətin başçısı İsmail Sabri Yakobun kabinetində iqtisadi məsələlər üzrə müşavir vəzifəsinə təklif alıb.\nBir neçə gün əvvəl keçmiş Baş nazirlə görüşən İsmail Sabri Yakob feysbuk səhifəsində yazıb: “Nacib Razak ölkə iqtisadiyyatının bərpası ilə bağlı enerjisini və ideyalarını bölüşmək niyyətindədir”. Hökumətin yeni başçısı əlavə edib ki, görüşdə onlar daxili və xarici çağırışları, həmçinin COVID-19-la mübarizə məsələlərini müzakirə ediblər. Həmçinin Nacib Razaka nazir səviyyəli müşavir vəzifəsi təklif olunub.\nXatırladaq ki, Nacib Razak 2009-2018-ci illərdə Malayziya hökumətinə başçılıq edib. Lakin 2018-ci ilin mayında keçirilən ümumi seçkilərdə məğlub olduqdan sonra o, ölkə tarixində ən böyük maliyyə qalmaqalına görə istintaqa cəlb edilib. Hüquq-mühafizə orqanları onu təqribən 4,5 milyard dollar vəsaiti mənimsəməkdə təqsirli bilir.\nÖtən ilin iyulunda onun barəsində 12 il həbs cəzası və 210 milyon rinqit (təqribən 50,7 milyon dollar) cərimə ödəməsi barədə hökm çıxarılıb. Lakin onun vəkilləri apellyasiya şikayəti verdiklərinə görə N.Razak nəinki azadlıqda qalıb, hətta parlamentin üzvü statusunu da saxlaya bilib.\nAZERTAG.AZ :Malayziyanın haqqında 12 il həbs cəzası çıxarılmış sabiq Baş naziri hökumətə qayıda bilər